Y busnes rhedeg 'ma – Tudalen 6 – Safle ar gyfer trafod rhedeg trwy gyfrwng y Gymraeg\nYmdrech 159 Kipchoge – detholiad o ffeithiau a ffactorau pwysig\nDwi fel plentyn ar noswyl Nadolig gymaint ydw i’n edrych ymlaen at weld ymdrech Eliud Kipchoge i dorri dwy awr ar gyfer pellter y marathon bore fory.\nMae’r ymdrech yn hollti barn, hyd yn oed yn fwy nag oedd ei ymdrech gyntaf, ‘Breaking2’, ar gwrs rasio Monza yn Yr Eidal yn 2017. Mae rhai’n cwestiynu gwerth yr her, eraill yn ei weld fel stynt marchnata a PR, a lot o bobl jyst ddim yn hoffi cysylltiad cwmni dadleuol Ineos gyda’r holl beth.\nDwi’n cydymdeimlo, ac yn cytuno i raddau gyda’r dadleuon yma i gyd – yn sicr ymdrech i werthu sgidia’ rhedeg i Nike a rhoi PR da i Ineos ydy o yn y bôn. Ond, tu hwnt i hynny, dwi’n credu ar y cyfan ei fod o’n beth da i redeg – yn ‘chydig bach o hwyl, ac yn gyfle i roi llwyfan ehangach i redeg gan ddenu diddordeb o’r newydd.\nMae ‘na lwyth o wybodaeth allan yna ynglŷn â’r hyn sy’n digwydd a’r hyn sy’n rhaid i Kipchoge wneud i gyflawni’r nod a bydd y darllediad fory’n siŵr o gynnwys llwyth o ystadegau pellach a gwybodaeth ynglŷn â’r paratoadau – information overload go iawn!\nDyma ddetholiad o rai o’r pethau gorau dwi wedi dod ar draw ar y cyfryngau ynglŷn â’r ymdrech, gan hefyd grynhoi rhai o’r ffeithiau a ffactorau pwysig.\n8:15 (amser Fienna) 7:15 (amser Cymru)\nFienna – parc gwyrdd o’r enw Prater Hauptalee\nPam y lleoliad yma? Mae’r ddinas yn fflat iawn a’r tymheredd yn gynnes ar gyfer mis Hydref, ond ddim yn rhy gynnes – mae’r rhagolygon yn awgrymu rhwng 8 a 12 gradd Celsius, a’r gred ydy mai 10 gradd Celcius ydy’r tymheredd delfrydol ar gyfer rhedeg pellter. Dyma’r eglurhad gan dîm Ineos:\n🇦🇹 From the weather to the course to the crowd, find out why Vienna was the perfect choice to host the #INEOS159 Challenge – from the team behind the attempt: pic.twitter.com/Ai36mBLaHZ\n— INEOS 1:59 Challenge (@INEOS159) October 7, 2019\nHyd 4.3k, neu 9.6k o lŵp (‘allan ac yn ôl’) llawn fflat a syth\nRowndabowt i droi bob pen\nBydd Kipchoge’n rhedeg y lŵp 4.4 gwaith\nMae rhain yn allweddol, ac mae’r rhestr yn cynnwys 41 o redwyr gorau’r byd dros bellteroedd sy’n ymestyn o’r 1500m i’r marathon.\nByddan nhw’n rhedeg mewn siâp arbennig sy’n rhoi’r cysgod ‘drafftio’ gorau posib i Kipchoge rhag y gwynt.\nPacemakers list is 🔥, 39 (😮)!!! world champions like current 10k champ Ugandan Musagala, 1500m runners like the 3 Ingebrigsten brothers and American Centrowitz, 5k runners like Lagat, Augustine Choge, Chelimo etc— must watch run #INEOS159 @EliudKipchoge @INEOS159 @CarolRadull pic.twitter.com/fsAupDfuCo\n— edwin KIMANI (@edkimani) October 8, 2019\nCrëwyd esgidiau newydd gan Nike ar gyfer ymdrech Breaking2 yn 2017 – Vaporfly 4%. Yr honiad oedd bod rhain yn gwella effeithlonedd rhedwr o 4%. Ers hynny mae fersiwn diweddaraf y ‘next%’ wedi ymddangos. Mae’r 5 amser cyfyma’ erioed ar gyfer y marathon wedi eu gosod mewn fersiwn o’r esgid Vaporfly ers hynny!\nY si ydy bod fersiwn diweddarach eto ganddynt i Kipchoge wisgo fory.\nMae’r cyflymder yn ddigon i ddod â dŵr i’ch llygaid – 4:34.5 munud y filltir, neu 2:50 munud/km i’r rhai sy’n delio mewn arian newydd!\nDyma’r cyfartaledd amser sydd angen iddo redeg ar gyfer pellteroedd rhwng 100m a hanner marathon:\nMae’r siart isod yn dangos y gymhariaeth rhwng ei splits ym Monza yn 2017 (2:00:25), Berlin pan dorrodd record y byd llynedd (2:01:39) a’r hyn mae’n gobeithio rhedeg yn Fienna:\n@EliudKipchoge dropped this pace chart with the Monza and Berlin splits vs what to expect in Vienna on Saturday morning.#INEOS159 pic.twitter.com/rRjlMzMyDe\n— Daniel N Wahome (@MistaWahome) October 9, 2019\nMae’r ffaith bydd cefnogwyr yn gwylio’r ymdrech fory’n mynd i fod yn hwb mawr – roedd yr ymdrech ym Monza tu ôl i ddrysau caeedig i bob pwrpas. Mae’n debyg bod pobl yn teithio o bob rhan o’r byd i gefnogi yn Fienna.\nMae llwyth o enwogion wedi bod yn postio fideos yn dymuno’n dda i Eliud, gan gynnwys un o fy hoff redwyr erioed, Haile Gabrselassie sy’n darogan 1:58:57 mae’n ymddangos!\n— Haile Gebrselassie (@HaileGebr) October 11, 2019\nLle gallwch chi wylio?\nBydd modd i chi wylio’n fyw ar sianel YouTube Ineos, ac mae ‘profiad ail sgrin’ gyda chynnwys ychwanegol ar wefan ineos159challenge.com.\nGallwch hefyd wylio ar wefan BBC Sport a thrwy’r botwm coch ar eich teledu.\nMae’n werth dilyn sylwadau ambell sylwebydd ar Twitter hefyd, yn enwedig Ed Caesar\nGoing to be in Vienna this weekend, reporting for @newyorker about Eliud Kipchoge's sub-2 attempt. Also talking a little on the TV. Lot of interest + some scepticism about the event. I am packing my clearest eyes.\n— Ed Caesar (@edcaesar) October 9, 2019\nCofnodwyd ganOwain Schiavone 11th Hydref 2019 11th Hydref 2019 Wedi'i gofnodi ynUncategorizedGadewch sylw ar Ymdrech 159 Kipchoge – detholiad o ffeithiau a ffactorau pwysig\nCadarnhau dyddiad ymdrech 1:59\nMae Ineos wedi cadarnhau y bydd Eliud Kipchoge yn cynnal ei ymdrech i dorri dwy awr ar gyfer pellter y marathon ddydd Sadwrn yma, 12 Hydref.\nRydym yn gwybod ers peth amser mai’r penwythnos yma oedd y bwriad, ond gyda ffenestr o ryw wythnos i ganiatáu am dywydd ffafriol. Ac mae’n ymddangos bod y rhagolygon yn dangos tywydd delfrydol yn Fienna fore Sadwrn!\nDoes dim cadarnhad o’r union amser bydd Kipchoge a’i griw yn dechrau ar eu hymdrech, ond mae’n debygol o fod yn gynnar yn y bore, rhwng 5am a 9am ydy’r neges ar hyn o bryd ond fyswn i’n dyfalu tua 7am yn ôl yr hyn sy’n cael ei ddweud gan rai sylwebwyr.\nY cwrs yn Fienna – Prater Hauptallee (Llun: Tokfo, Wikimedia Commons )\nMae Kipchoge eisoes wedi cyrraedd Fienna, ac wedi cael golwg ar y cwrs syth Prater Hauptallee sydd â rhesi o goed i’r naill ochr a’r llall, gan gynnig awyrgylch ocsigen gyfoethog.\nAg yntau wedi methu’r nod o ddim ond 26 eiliad yn 2017, ac wedi torri record swyddogol y byd ers hynny, mae llawer o wybodusion yn credu gall Kipchoge gyflawni’r orchest y tro hwn. Mae darn difyr iawn yn rhifyn diweddaraf Runners World, sydd hefyd ar-lein, yn egluro pan bod ganddo gyfle gwirioneddol – gwerth darllen yn sicr.\nMae un cylch o’r cwrs yn 9.6km gyda rowndabowt bob pen, sy’n sicrhau bydd Eliud yn rhedeg mewn llinell syth am 90% o’r 26.2 milltir\nDwi’n credu, ac fel ffan mawr o Kipchoge, wir yn gobeithio y bydd yn ei gwneud hi ac fe fydda i wedi fy nglynu i’r sgrin fore Sadwrn wrth baratoi brecwast i’r plantos!\nBydd modd gwylio’r ymdrech yn fyw ar sianel YouTube Ineos, ac mae’n debyg bod modd gwylio ar fotwm coch y BBC ac Eurosport 2 hefyd.\nOs ydach chi isio blas o’r paratoadau a dod i adnabod nifer o’r athletwyr anhygoel o dalentog fydd yn cefnogi Eliud fel pacemakers, gan gynnwys enillydd Hanner Marathon Caerdydd llynedd, Jack Rayner (i roi cysylltiad Cymreig bychan iawn!), yna mae swp o fideos byr da ar y sianel ar hyn o bryd. Gan gynnwys y cyflwyniad bach yma i’r dyn ei hun, sy’n egluro rhywfaint ynglŷn â pham mod i’n gymaint o ffan o’r boi!\nDwi’n ymwybodol bod barn pobl ynglŷn â’r her yma’n amrywio, yn enwedig o gael cwmni dadleuol Ineos yn arwain y prosiect. Er hynny, dwi’n ei weld o fel arbrawf diddorol iawn, ac ychydig bach o hwyl sy’n codi proffil rhedeg ac a fydd gobeithio’n denu mwy at y gamp.\nMwy am yr ymdrech yn y man!!\nCofnodwyd ganOwain Schiavone 9th Hydref 2019 10th Hydref 2019 Wedi'i gofnodi ynNewyddion1 Sylw ar Cadarnhau dyddiad ymdrech 1:59\nAdroddiad ras: ½ Marathon Caerdydd\nDwi am rannu cyfrinach gyda chi…tydi rasys ddim wastad yn mynd cystal â’r gobaith!\nFawr o gyfrinach mewn gwirionedd os ydach chi’n rasio’n rheolaidd! Ond os ydach chi’n fwy newydd i’r gamp, ac yn awyddus i wneud mwy, a gwella ar y PBs mae’n ffaith sy’n werth ei nodi a chofio.\nMae Hanner Marathon Caerdydd yn un o uchafbwyntiau’r calendr rasio i mi, fel llawer iawn o bobl eraill. Ras fwyaf Cymru ar strydoedd ein prif ddinas. Ras mae pawb, yn rhedwyr neu beidio, yn ymwybodol ohoni. Ras dwi wedi cael PB ynddi bob amser dwi wedi ei rhedeg hi…nes y tro yma!\nYn erbyn y ffactorau, yn benodol cael fy nghnoi gan gi yr wythnos flaenorol (mae hona’n stori arall!), ges i ddiwrnod i’w gofio yn Hanner Marathon Caerdydd llynedd. Cnocio bron munud a hanner oddi-ar fy amser gorau dros y pellter gan sicrhau amser ‘Championship’ sy’n gwarantu lle i mi ym Marathon Llundain – nod ro’n i’n meddwl oedd ymhell tu hwnt i fy nghyrraedd flwyddyn ynghynt, os nad fisoedd ynghynt.\nRoedd hi wastad yn mynd i fod yn her i wella ar hynny eleni, ond dwi wastad yn trio herio fy hun ac yn meddwl y galla i wneud yn well. Er mod i wedi bod yn dweud wrth fy hun nad oes pwysau o gwbl eleni, mewn gwirionedd dwi’n teimlo mod i mewn gwell siâp na llynedd ac anelu i wella fy amser.\nRoedd ‘nid da lle gellir gwell’ yn rhywbeth ro’n i’n clywed yn reit aml yn yr ysgol, ac efallai bod hynny wedi aros gyda mi oherwydd mae’n debyg mai fy ngwendid mwyaf ydy mod i byth 100% yn hapus ac yn meddwl mod i’n gallu gwneud yn well.\nYr ogia cyn y ras. Amseroedd da i Dewi ( 01:36:37) ac Archie ( 02:08:22) ddydd Sul.\nNes i sôn yn y blog am ½ Marathon Caerdydd wythnos diwethaf bod hon yn ras wahanol i bob un arall, bod angen bod yn ymwybodol o’r torfeydd a rhoi mwy o amser i’ch hunain ac ati. Dwi’n hanner jogio draw yn ddigon buan i gyfarfod ffrind, Dewi erbyn 8:45 – cafodd y ddau ohonom ni strach gyda’r ciw’s i ollwng ein bagiau llynedd, felly rydan ni’n awyddus i osgoi hynny’r tro yma. Rydan ni’n gollwng y bagiau mewn da bryd a dwi’n gweld cwpl o ffrindiau rhedeg eraill am sgwrs, gan gynnwys ffrind coleg arall, Archie, ac yn teimlo’n gyfforddus.\nYr un peth dwi ddim yn llwyddo i wneud ydy cynhesu fyny’n iawn – mae hynny wastad yn her yng Nghaerdydd oni bai eich bod chi’n ddigon ffodus i fod ymysg y rhedwyr elit sy’n cael mynd i gynhesu yn y castell. Dwi’n penderfynu trio gwneud ychydig wrth ochr y llinell ddechrau, ond mae stiward yn pregethu “you have to get in the pen NOW!”, felly dwi’n ufuddhau.\nMae’r gwn yn mynd ac mae’r dechrau mor chwyrn ag arfer. Er hynny, mae pethau’n setlo’n gyflym a dwi’n ffeindio fy hun mewn grŵp mawr, ond da, yn fuan iawn. Mae ‘na lot o wynebau cyfarwydd yma – rhedwyr sydd tua’r un lefel a mi, ac ambell un sydd ychydig yn gynt. Dwi’n teimlo’n gyfforddus iawn am y tair neu bedair milltir gyntaf wrth i’r grŵp deneuo a dwi yng nghwmni grŵp llawer llai o redwyr cryf wrth gyrraedd Penarth.\nMae’r splits yn gyflym, ond yn debyg i’r hyn dwi’n anelu amdano – dwi’n dweud wrth fy hun i sticio gyda’r grŵp nes y morglawdd er mwyn cysgodi rhag y gwynt, ac wedyn gweld beth ddaw. Er gwaetha’ hynny, wrth agosáu at y morglawdd dwi’n dechrau colli cysylltiad ac yn fuan iawn dwi rhwng dau grŵp ar y rhan gwaethaf posib o’r cwrs – typical. Yn waeth na hynny, mae’n dechrau teimlo’n galed…a dwi ddim ond 5 milltir mewn!\nDdaw hi ddim\nYr hyn sy’n dilyn ydy 8 o’r milltiroedd caletaf dwi wedi profi mewn ras. Dwi’n edrych ymlaen at weld fy nheulu sy’n cefnogi ar 7 milltir, ac yn trio ymddangos yn frwdfrydig wrth basio, ond dwi’n amau os ydw i’n twyllo unrhyw un! Wrth i redwyr ddod heibio o’r tu ôl dwi’n trio dweud wrth fy hun i yrru ymlaen, a bod yr ail wynt yn siŵr o ddod yn fuan, ond wrth i’r milltiroedd basio dwi’n dal i ddisgwyl nes sylweddoli yn y diwedd na ddaw hi heddiw.\nMae’n sefyllfa wahanol iawn i llynedd, lle’r o’n i’n pasio pobl eraill yn ail hanner y ras. Y tro yma, fi ydy’r un sy’n cael fy hela ac er bod ambell un yn fy annog i fynd gyda nhw, tydi’r coesau jyst ddim yna.\nDwi wedi trafod fy edmygedd o gryfder meddyliol Eliud Kipchoge ac wedi trio dysgu o hynny, ac o dechnegau dwi wedi clywed mae rhedwyr eraill yn defnyddio pan fydd pethau’n mynd yn galed. Yn anffodus, mae hynny i gyd yn mynd anghof ddydd Sul, ac mi fyddai’n onest, mae’r meddyliau’n rai negyddol a dwi’n rhoi amser caled iawn i fy hun.\nMae’r allt fach serth ar filltir 12 yn teimlo’n anoddach nac erioed, ac yn groes i’r arfer does dim llawer o gic gen i yn y filltir olaf. Dwi’n falch iawn i weld y llinell derfyn, y tanc yn wag.\nHanner cic i ddal cwpl o fois wrth orffen, ond fawr ddim yn y tanc\nYr hyn dwi wedi anghofio’n ystod y milltiroedd tywyll yna ydy mod i heb weld llawer o’r wynebau cyfarwydd yna oedd yn y grŵp gyda fi ar ddechrau’r ras…prin unrhyw un ohonyn nhw a dweud y gwir. Un ar ôl y llall, mae’r bois o glybiau’r Gorllewin yn croesi’r llinell a seiat yn ffurfio.\nDaw i’r amlwg yn weddol fuan mai nid fi ydy’r unig un sydd wedi cael diwrnod caled. A dweud y gwir, mae bron pawb dwi’n sgwrsio â nhw, yn redwyr cryf i gyd, yn dweud eu bod nhw wedi dioddef. Reit, nid jyst fi sydd wedi cael diwrnod gwael felly…tybed os mwy ynddi na hynny? Hmm, erbyn meddwl, roedd hi’n reit wyntog mewn sawl lle…ac mae’n ymddangos ei bod hi’n ddiwrnod clos iawn hefyd. Mae ‘na nifer o ffactorau tu hwnt i reolaeth sy’n gallu effeithio ar berfformiad.\nEr mod i 72 eiliad yn arafach na llynedd, dwi’n darganfod yn ddiweddarach mod i mewn gwirionedd yn gorffen 14 safle’n uwch nag yn 2018. Ac o ystyried pethau a thrio dadansoddi’n fanylach, er yn siomedig bod y pen wedi ildio pan aeth pethau’n galed, mae’n gadarnhaol mod i wedi dod trwy hynny a chael amser digon parchus yn y bon. Dwi’n weddol ffyddiog mod i wedi dysgu o’r profiad, ac yn mynd i fod yn gryfach o ganlyniad.\nDyna’r neges yn y stori am wn i – does ‘na ddim math beth a ras wael, dim ond rasys sydd ddim cystal â’r gobaith. Y fuddugoliaeth ydy’r gwaith hyfforddi, cyrraedd y llinell ddechrau mewn cyflwr da, a gobeithio croesi’r llinell derfyn mewn un darn. Mae’n bwysig gosod targedau, hyd yn oed rhai uchelgeisiol, ond tydi hi ddim diwedd y byd os nad ydach chi cyrraedd y targedau yna bob tro – y broses, a dysgu o’r profiad sy’n bwysig.\nCofnodwyd ganOwain Schiavone 9th Hydref 2019 9th Hydref 2019 Wedi'i gofnodi ynRasus2 Sylw ar Adroddiad ras: ½ Marathon Caerdydd\nMae record y byd y marathon wedi bod yn y newyddion dros yr wythnos diwethaf. Rhedodd Kenenisa Bekele o Ethiopia ras anhygoel ym Marathon Berlin ddydd Sul diwethaf a dod o fewn dwy eiliad i dorri’r record byd o 2:01:39 sy’n eiddo i Eliud Kipchoge o Kenya.\nRo’n i wedi fy synnu’n fawr i ddweud y lleiaf wrth glywed y newyddion. Does dim amau mai Bekele ydy un o’r rhedwyr pellter gorau erioed – yn ôl nifer, fo ydy’r gorau erioed o ystyried ei record dros ystod eang o’r 5000m i’r marathon.\nTair medal aur ac un arian dros y 5,000m a 10,000m yn y Gemau Olympaidd, pum medal aur (ac un efydd) ym Mhencampwriaethau’r Byd dros y pellteroedd hynny, gan hefyd osod record byd dros y ddau bellter hefyd.\nCam mawr i’r marathon\nMae camu i’r marathon yn heriol – gall Mo Farah dystio i hynny. Mae gyrfa Bekele ers camu i’r marathon wedi bod yn gymysg i ddweud y lleiaf.\nEnillodd Bekele ei farathon cyntaf ym Mharis yn 2014 gan osod record i’r cwrs, 2:05:04, ond ers hynny mae wedi bod yn anghyson. Pedwerydd yn Chicago 2014, ras a enillwyd gan Kipchoge; methu gorffen Dubai yn 2015 a thrydydd yn Llundain 2016 (eto, gyda Kipchoge’n fuddugol).\nYna, ennill Berlin yn 2016 mewn amser anhygoel o 2:03:03 – yr ail amser gorau erioed i’r marathon ar y pryd. Methodd a gorffen Dubai eto yn 2017, cyn gorffen yn ail i Daniel Wanjiru yn Llundain.\nMethodd â chystadlu gyda Kipchoge ym Marathon Llundain 2018, na chwaith Mo Farah i ddweud y gwir – enillodd Eliud mewn 2:04:17, gyda Farah yn drydydd a Bekele’n ddim ond chweched mewn 2:08:53.\nErs hynny, mae Eliud Kipchoge wedi chwalu record y byd ym Merlin mis Hydref y llynedd – 2:01:39, oedd funud ac 18 eiliad ynghynt na’r record flaenorol a osodwyd gan Dennis Kimetto ar yr un cwrs yn 2014. Yna, rhedodd yr ail amser gorau erioed yn Llundain ym mis Ebrill eleni – 2:02:37 – gan lusgo Mosinet Geremew yn yr ail safle i amser o 2:02:55, fyddai’n record byd flwyddyn yn ôl.\nYn hollol wahanol i Bekele, mae Kipchoge wedi bod yn hynod o gyson ers symud i’r marathon – mae wedi ennill 12 o’r 13 marathon mae wedi rhedeg ynddyn nhw – yn ail ddim ond unwaith ym Merlin yn 2013 wrth i Wilson Kipsang dorri record y byd i ennill.\nWrth i Kipchoge baratoi ei ymgais i dorri’r amser hudol o ddwy awr ar gwrs marathon answyddogol yn ddiweddarach yn y mis, teg dweud mod i’n grediniol ei fod ben ac ysgwyddau’n well nag unrhyw redwr marathon arall, gan gynnwys Bekele.\nOnd lle rydach chi’n gwybod yn union beth fyddwch chi’n ei gael gan y gŵr o Kenya, mae gan Bekele y gallu gwyrthiol hwnnw o dynnu rhywbeth hudol o’i het. Go brin fod llawer, os unrhyw un yn disgwyl yr hyn ddigwyddodd wythnos diwethaf, ond y canlyniad ydy galwadau i weld y ddau gawr yn mynd benben ym Marathon y Gemau Olympaidd yn Tokyo blwyddyn nesaf.\nPetai hynny’n digwydd, yn bersonol dwi’n dal i gredu’n gryf mai Kipchoge fyddai’n dod i’r brig, ac mae hynny’n bennaf diolch i’r hyn ddaw i’r amlwg wrth wylio’r ffilm ddogfen ardderchog Breaking2 isod.\nDwi’n bwriadu trafod ei ymgais i dorri dwy awr yn Fienna yn ddiweddarach yn y mis mewn blog arall – ydw, dwi’n ffan mawr!\nFfilmiwyd y ffilm ddogfen isod ar gyfer sianel YouTube National Geographic yn ystod ei ymgais flaenorol yn 2017, lle daeth yn boenus o agos at gyrraedd y nod.\nMae gan Kipchoge ddywediad – ‘No human is limited’ – a boed chi’n rhedwr neu beidio, byddwn yn argymell gwylio’r ffilm yma i brofi’r cryfder meddyliol anhygoel sydd ganddo.\nDyna’r gwahaniaeth amlwg rhyngddo a’r ddau athletwr arall sy’n rhan o’r her, Lelisa Desisa a Zersenay Tadese a dyna pam dwi’n grediniol y byddai’n feistr ar Kenenisa Bekele petai’r ddau’n cwrdd mewn marathon yn y dyfodol.\nHanner Marathon Caerdydd – tips i’r tro cyntaf\nHeb os, Hanner Marathon Caerdydd ydy ras fwyaf Cymru mewn sawl ystyr.\nDyma’r ras Gymreig fwyaf o ran y nifer sy’n rhedeg – mae’n debyg bod 27,500 wedi cofrestru eleni. Hon ydy’r ras uchaf ei phroffil yn y wlad, ac yn sicr y digwyddiad rhedeg sy’n cael y mwyaf o sylw gan y cyfryngau Cymreig. I’r rhedwyr clwb gorau, mae hefyd yn bwysig gan ei fod yn llwyfannu pencampwriaeth hanner marathon Cymru.\nMae pawb yn gwybod bod Hanner Marathon Caerdydd yn digwydd y penwythnos yma, a bydd llawer iawn o bobl yn rhedeg ras o’r pellter yma am y tro cyntaf ddydd Sul. Ond hyd yn oed os ydach chi wedi rhedeg y pellter o’r blaen, mae Hanner Caerdydd yn wahanol iawn i unrhyw hanner marathon arall yng Nghymru.\nDwi wedi rhedeg y ras rhyw chwe gwaith erbyn hyn, ac yn hoff iawn ohoni – mae’r gefnogaeth yn wych, y cwrs yn ardderchog, a chyfle am amser da.\nFelly ro’n u’n meddwl y byddai’n werth rhannu ambell ddarn bach o gyngor i unrhyw un sy’n rhedeg y ras am y tro cyntaf, gan obeithio bydd yn help i chi fwynhau’r profiad.\nRhowch ddigon o amser i’ch hun cyn y ras.\nMae ‘na loooot o redwyr yng Nghaerdydd, ac mae hynny’n golygu bod popeth yn cymryd mwy o amser nag y byddai mewn ras lai. Rhowch ddigon o amser i’ch hunain baratoi, gollwng eich bag kit, a chyrraedd eich lloc ar y llinell ddechrau. Mae’r trefniadau’n wych, ond mae ‘na waith ciwio ar gyfer popeth, sy’n arwain yn daclus at….\nEwch i’r tŷ bach cyn anelu am yr ardal dechrau.\nMae ‘na lot o portaloos yn ardal ddechrau/gorffen y ras, ond mae 27,000 o bobl isio mynd i’r tŷ bach ar yr un pryd yn golygu lot o aros, a hynny’n ychwanegu at y stress cyn y ras. Gwnewch y defnydd gorau o’r toiled yn lle bynnag fyddwch chi’n aros cyn anelu draw, rhag ofn nad oes cyfle/amser ger y llinell.\nPiniwch eich rhif ymlaen llaw.\nMawn rasys llai mae ‘na binau yn yr HQ fel arfer, ond yng Nghaerdydd does dim man cofrestru felly maen nhw’n anoddach cael gafael arnynt. Gwell pinio eich rhif ymlaen llaw fel bod un peth yn llai i boeni amdano.\nPeidiwch dechrau’n rhy gyflym.\nDwi erioed wedi gweld ras sy’n dechrau mor gyflym â Chaerdydd. Mae’r nifer fawr o redwyr a chyffro ar y dechrau’n golygu bod pawb yn hedfan o’r blocs – bydd y filltir gyntaf wedi pasio bron cyn i chi sylwi. Trïwch osgoi’r temtasiwn i fynd yn rhy gyflym – yn un peth, gallwch dalu nes ‘mlaen yn ras, ac yn ail, mae ‘na lot o rwystrau fel polion, bollards, kerbs ac ati ar ran gyntaf y cwrs sy’n anodd eu gweld yng nghanol y torfeydd. Gofal pia’ hi.\nManteisiwch ar y gefnogaeth.\nUn peth da am ras fawr fel hon ydy’r gefnogaeth wych ar y cwrs. Mae ‘na gwpl o lefydd sy’n tueddu i fod yn dawelach fel Ffordd Penarth a’r morglawdd, ond fel arall mae llwyth o bobl yn cefnogi ar y cwrs ac yn barod i roi hwb i chi.\nCadwch rywbeth yn y tanc ar gyfer y Rhath.\nAr y cyfan mae’r cwrs yn fflat, ond mae ambell ddringfa fach sy’n gallu bod yn galed, yn benodol i fyny am Benarth tua milltir 4, ac yna ar hyd ochr dde Parc y Rhath ar filltir 10 – pan mae hi’n dechrau mynd yn galed. Mae pawb yn gwybod am y gic fach ar milltir 12 – mae hi’n un fach eitha’ serth, ond yn fyr. Dim ond milltir sydd i fynd erbyn hyn ac ar ‘i lawr yn bennaf felly ewch amdani.\nCefnogwyr hwyliog y Rhath.\nUn ysgogiad wrth i chi agosáu at dop Parc y Rhath ydy’r cefnogwyr mewn oed sydd bob amser allan ac mewn hwyliau. Cadwch olwg amdanyn nhw ar ochr dde’r ffordd, o flaen eu cartref preswyl yn eu cadeiriau olwyn – codwch lawr a byddwch chi’n siŵr o gael gwaedd.\nGorffennwch yn gryf.\nDoes ‘na ddim llawer o deimladau gwell mewn rhedeg na throi’r gornel 90 gradd olaf yna at Rodfa Edward VII a gweld y llinell derfyn. Codwch y pengliniau, pwmpiwch y breichiau a sugno’r awyrgylch am bob eiliad o gymal olaf y ras.\nPob hwyl i bawb sy’n rhedeg, mwynhewch y diwrnod a byddai’n wych clywed sut aeth hi gyda chi yn y sylwadau isod.\nCofnodwyd ganOwain Schiavone 3rd Hydref 2019 4th Hydref 2019 Wedi'i gofnodi ynRasus3 Sylw ar Hanner Marathon Caerdydd – tips i’r tro cyntaf\nMae’r cofnod yma’n ymateb i gais penodol ar Twitter gan Deian Creunant (@Creunant), ond yn gwestiwn mae cwpl o bobl wedi holi i mi yn ddiweddar – beth i’w fwyta cyn ras.\nDwi’n gwybod bod Deian yn paratoi ar gyfer Hanner Marathon Caerdydd ar hyn o bryd, ac yn rhedeg yn dda o’r hyn dwi wedi gweld ohono o gwmpas Aber yn ddiweddar. Felly dwi am ganolbwyntio ar bellter hanner marathon oherwydd mae’r pellter yn ffactor wrth dewis beth i’w fwyta yn fy marn i.\nYn anffodus, dwi’m yn credu bod un ateb i bawb gyda’r cwestiwn yma – y gwir ydy bod pawb yn wahanol, ac mae ffactorau gwahanol ym mhob ras. Mae pethau fel tywydd, faint o ddringo sydd i’w wneud yn ogystal â phellter wrth gwrs yn gallu golygu addasu’r cynllun arferol, a dwi’n dal i amau os ydw i’n bwyta’r pethau iawn, ar yr amser iawn cyn ras.\nOnd yn gyffredinol, dyma syniad o’r math o beth sy’n gweithio i mi fel arfer.\nDyddiau / noson cyn y ras\nYn bersonol, dwi’m yn newid gormod ar fy neiet arferol yn y dyddiau’n arwain at ras – dwi’m yn un sy’n bwyta lot o rhyw gacennau a bisgedi ac ati, ond petawn i yna masiwr fyswn i’n osgoi pethau felly. Fyswn i ddim yn argymell gormod o byrgyrs a chips chwaith, na têc awê Chinese noson cyn y ras!\nMa pawb wedi clywed am ‘carb loading’, a pan o’n i’n newydd i redeg ro’n i’n euog o stwffio cymaint o basta ag o’n i’n gallu noson cyn ras 10k neu ½ Marathon (…a dwi’n gallu stwffio loooot o basta!) Does dim angen bwyta mwy na fyddech chi fel arfer, ac os rhywbeth dwi’n bwyta bach llai er mwyn teimlo bach yn ysgafnach – rydach chi isio deffro bore’r ras yn teimlo braidd yn llwglyd yn hytrach nag yn llawn dop.\nDwi’n meddwl bod pryd bwyd sydd â digon o carbs yn dda y noson cyn ras, ond peidiwch mynd dros ben llestri. Nes i ddarllen yn rhywle ei bod hi’n bwysig bwyta salad gyda’r pasta / reis er mwyn torri’r carbs i fyny a helpu’r corff i’w treulio, felly powlen dda o basta a saws tomato, gyda salad ydy hi i mi fel arfer.\nY rheol aur dros y dyddiau’n arwain at ras ydy peidio bwyta unrhyw beth anarferol sydd â photensial i ypsetio’r stumog. Triwch yfed digon o ddŵr yn ystod i diwrnod cynt hefyd, ond eto heb fynd dros ben llestri.\nBore y ras\nFan hyn mae’r ffactorau’n bwysig – yn benodol, pellter ac amser y ras. Yn achos Hanner Marathon Caerdydd wythnos nesaf rydan ni’n sôn am ras eitha’ cynnar am 10:00, felly beth bynnag fyddwch chi’n dewis i frecwast mae’n allweddol gadael digon o amser i’r bwyd dreulio.\nFaint o amser? Mae’n dibynnu’n llwyr ar yr unigolyn – mae’n debyg bod Mo Farah yn treulio bwyd yn gyflym, a’i fod yn gallu bwyta cwpl o dafelli o dost cyn lleied a 40 munud cyn sesiwn, ond yn gyffredinol y cyngor ydy i ganiatáu o leiaf dwy awr rhwng bwyta a rhedeg.\nYn bersonol dwi’n hoffi rhoi rhyw dair awr rhwng bwyta brecwast a ras i fod yn saff – yng Nghaerdydd fyddai’n codi tua 6:00 a thrio bwyta fy mrecwast erbyn tua 6:30 sy’n rhoi digon o amser cyn dechrau cynhesu.\nBeth i’w fwyta? Ar gyfer 5k neu 10k, dwi’m yn teimlo fod angen gormod – dwi’n tueddu i setlo am ddarn o dost a jam, gyda banana rhyw awr cyn rasio. Ar gyfer hanner marathon, sy’n ras hirach a llai chwim, dwi’n hoffi bach o uwd – ond powlen lot llai na fydden i’n ei gael ar fore arferol (ydw, dwi’n gallu stwffio powlen anferth o uwd yn ddigon rhwydd hefyd!)\nDwi’n hoffi cwpl o gwpanau o goffi hefyd – du ar fore ras yn hytrach na’r cappuccino arferol! Mi wna’i sipian coffi hyd at awr cyn y ras, ac efallai bach o ddŵr hyd at 30 munud cyn dechrau rhedeg. Wedi dweud hynny mae rhain dadlau bod coffi’n ‘dehydratio’ ac yn cadw’n glir. Dwi’n teimlo mod i angen yr hwb bach yna.\nFyddai wastad yn cael banana rhyw 60-75 munud cyn ras, ond mae hyn yn deillio nôl i fy rŵtîn cyn gêm pêl-droed yn bennaf. Ond mae rhywbeth bach melys sy’n treulio’n gyflym yn help bach yn fy marn i.\nDwi ddim yn awdurdod ar hyn o gwbl yn anffodus. Yn bersonol, dwi ddim yn bwyta nag yfed dim mewn hanner marathon, oni bai ei bod hi’n dywydd poeth iawn.\nFyddai’n gwneud ryn hir hyd at 16 milltir heb fwyd na diod felly dwi’m yn gweld mod i angen unrhyw beth dros 13.1 milltir. Dyma rywbeth fydd rhaid i mi ddysgu wrth gamu fyny i’r marathon blwyddyn nesaf.\nWrth gwrs, mae pawb yn wahanol a’r cyngor cyffredinol ydy i gymryd llymaid, rhyw 4 i 6 owns, bob rhyw 20 munud. Be dwi wedi clywed rhai yn dweud ydy hyn – yfwch rywbeth os ydach chi’n sychedig, ond fel arall peidiwch. Mae hynny’n gwneud sens i mi.\nO ran bwyta, eto mae’n dibynnu be sy’n gweithio i chi wrth hyfforddi. Mae rhai’n dweud y dylech chi fwyta rhywbeth os ydach chi’n rhedeg yn hirach na 60 munud, eraill yn dweud 75 munud, ac eraill yn dweud 90 munud. Dylai eich ryns hir fod yn rhoi rhywfaint o arweiniad i chi yn fy marn i – trïwch gymryd sylw o pryd rydach chi’n tueddu i redeg allan o stêm.\nMa’r gels ma’n boblogaidd, ond fyswn i’n tueddu’n fwy at yr hen ffefryn o jelly babies, neu mae dates sych yn dda os am rywbeth mwy naturiol. Yn sicr fyswn i’n cadw’n glir o gels os nad ydach chi wedi arfer eu defnyddio nhw neu allech chi fod yn chwilio am y portaloo agosaf!\nJyst i bwysleisio, dwi ddim yn faethegydd o fath yn y byd, ond dyma’r math o drefn fydda i’n sticio iddo fel arfer. Y cyngor mwyaf fyddai i arbrofi wrth i chi hyfforddi a gweld be sy’n gweithio i chi.\nDwi’n aml yn dweud mai rhedeg ydy fy ‘downtime’ i, ond dwi hefyd yn ddarllenwr eitha’ brwd ac yn trio darllen am rhyw hanner awr i awr bob nos cyn cysgu.\nFfuglen sy’n mynd a fy mryd fel rheol ond nawr ac yn y man dwi’n codi llyfr ffeithiol, a bydd rhain fel arfer yn lyfrau am chwaraeon.\nDwi wedi cael blas ar ambell gyfrol am redeg dros y cwpl o flynyddoedd diwethaf, felly ro’n i’n meddwl y byddai’n werth dewis tri o’r rhain i’w hargymell i redwyr eraill.\nWna’i ddim mynd i drafod rhain mewn gormod o fanylder yn y blog yma – efallai bydd cyfle i hynny rhywdro eto. Crynodeb bach felly, gan obeithio bydd rhywbeth yn dal eich llygad.\nAg yntau’n 36 oed, ac yn redwr addawol yn ei ieuenctid, mae’r awdur yn ennill ras am y tro cyntaf ers oes gan ail-danio ei ddiddordeb a brwdfrydedd yn y gamp. Mae ei awydd i ddarganfod cyfrinach rhedwyr pellter gorau’r byd yn ei arwain wrth gwrs i Kenya, y wlad sydd wedi dominyddu rhedeg pellter, a’r marathon yn enwedig, ers degawdau. Mae Finn yn penderfynu pacio ei fagiau a symud ei deulu i Iten, y mecca i redwyr pellter ar y lefel uchaf.\nMae’r gyfrol yn ymchwil difyr i geisio darganfod cyfrinach rhedwyr Kenya, ond mae hefyd yn lyfr teithio o fath gyda dim prinder o hiwmor a throeon trwstan yr awdur ar ei ymweliad. Wedi’i ysgrifennu’n hyfryd, mae hefyd yn ddarlun difyr o fywyd a chymdeithas Kenya.\n2. Two Hours – Ed Ceasar\nI roi’r teitl llawn ‘Two Hours: The Quest to Run The Impossible Marathon’, sydd efallai’n dweud mwy am gynnwys y gyfrol. Mi wnes i ddarllen hon tua’r un pryd a ‘Breaking2’, sef ymgais gyntaf Eliud Kipchoge (a Zersenay Tadese a Lelisa Desisa ) i redeg pellter marathon o dan ddwy awr – nod amhosib yn ôl y mwyafrif. Mae’r anhygoel Kipchoge yn paratoi am ail ymgais fis Hydref yma wrth gwrs, ac yn credu’n gryf fod yr her yn bosib.\nRoedd yn ddifyr felly i ddysgu mwy am hanes y marathon ac ymgais y ddynol ryw i goncro 26.2 milltir. Mae’n mynd nôl i ddyddiau cynnar y marathon…a pham yn union fod y pellter yn 26 milltir 385 llath! Mae hefyd yn mynd â ni’n ddwfn i fyd y marathonwyr gorau, yn enwedig felly Geoffrey Mutai, a redodd y marathon cyflymaf erioed yn 2011 (2:03:02) yn Boston, er nad yw’r cwrs yn gymwys ar gyfer Record y Byd. Mae hefyd yn ymdrin â llawer o’r problemau sydd wedi dilyn rhai o redwyr gorau’r byd.\nMae’r ‘marathon dwy awr’ yn ganolog i’r gyfrol, felly’n amserol iawn wrth i Kipchoge baratoi ei ail ymdrech i dorri’r amser hwnnw. Amhosib? Mae Ceasar yn ein hatgoffa fod pobl yn credu bod dringo Everest yn amhosib ar un pryd, yn ogystal â rhedeg milltir mewn pedair munud.\nDwi hoff iawn o ysgrifennu Caesar, ac ei sylwebaeth ar y cyfryngau hefyd (@edcaesar). Mae’r llyfr yn trafod gwyddoniaeth, seicoleg a ffisioleg rhedeg, ond dwi’m yn credu bod rhaid i chi o reidrwydd fod a diddordeb mawr yn y gamp i fwynhau’r gyfrol – mae’r straeon a’r hanes yn ddigon ddifyr.\n3. Born To Run – Christopher McDougall\nY gyfrol ddiweddaraf am redeg i mi ddarllen ac un ddifyr dros ben oedd wir yn gwneud i mi feddwl.\nCraidd y stori ydy llwyth dirgel ym Mexico, y Tarahumara, sy’n byw’n gudd mewn ceunentydd ac yn ôl llawer yn redwyr pellter gorau’r byd. Mae’r awdur yn mynd ar antur i geisio darganfod y llwyth, ac yn bwysicach oll y gyfrinach sy’n eu galluogi i redeg pellteroedd anhygoel ar gyflymder aruthrol. Mae’r cyfan yn arwain at ras epig rhwng rhedwyr gorau’r Tarahumara, a rhai o redwyr ultra gorau, a mwyaf gwallgof, U.D.A.\nMae’r stori, a’r cymeriadau, yn mynd a ni i sawl cyfeiriad gwahanol. Mae’r gyfrol yn ddarn o ymchwil gwerthfawr, a hanfodol i esblygiad y ddynol ryw, a pham rydan ni wedi ein geni i redeg. Un o fy hoff benodau ydy hwnnw’n ymdrin ag un o gymeriadau mwyaf y stori, Barefoot Ted, a’r ddadl dros redeg yn droednoeth. Dwi ddim yn bwriadu rhedeg yn gwbl droednoeth fel Ted yn y dyfodol agos, ond mae’n sicr yn gwneud i chi feddwl, ac mae’r ddadl yn erbyn esgidiau rhedeg clustoglyd (cushioned?!) yn un gref.\nO’r dair, mae’n debyg mai hon ydy’r un sy’n gwneud i chi wir ystyried pwysigrwydd rhedeg a sut mai hon ydy’r weithred mwyaf naturiol a phur i ni. Darllen angenrheidiol.\nTair cyfrol am redeg, ond sy’n llawer mwyn na hynny. Os nad ydach chi’n redwr yn barod, yna dwi bron yn sicr y byddwch chi’n gofyn pam ar ôl darllen rhain.\nAdroddiad Ras: 1/2 Marathon Llyn Efyrnwy (8/9/19)\nDwi’m yn hollol siŵr beth ydy fy hoff bellter.\nRo’n i’n arfer meddwl mai 10k oedd o – cyflym, ond digon pell i fod yn ras endurance hefyd. Ond dros y cwpl o flynyddoedd diwethaf, dwi wedi dechrau tueddu’n fwy at yr hanner marathon – ydy, mae’n ras hir ond yn un sydd ddim angen cynllun hyfforddi 12 wythnos ar ei chyfer os ydy’r sylfaen yna ganddoch chi.\nDwi’n gwneud dwy hanner marathon y flwyddyn ers sawl blwyddyn bellach, sef Ras Cors Caron yn Nhregaron bob mis Chwefror a Hanner Marathon Caerdydd ym mis Hydref. Un yn ras fach, gartrefol ei naws, ond caled iawn…a’r llall yr hanner marathon fwyaf yng Ngymru. Ond ers i mi ddechrau hyfforddi’n fwy o ddifrif dros y cwpl o flynyddoedd diwethaf dwi wedi ychwanegu ail 1/2 Marathon yr un i raglen y gwanwyn a hydref.\nNes i redeg 1/2 Marathon Llyn Efyrnwy am y tro cyntaf llynedd wrth i mi drio gweld a oedd modd i mi dorri 75 munud ar gyfer y pellter ac ennill lle ‘Championship’ i fy hun ym Marathon Llundain. Ar y pryd roedd angen i mi dorri 5 munud oddi-ar y PB i wneud hynny, ac o ddeall bod Llyn Efyrnwy’n gwrs cyflym, roedd gwneud hon a Chaerdydd fis yn ddiweddarach yn ddau gyfle i gwrdd â’r nod.\nMae’r ras yn dechrau ym mhentref bach Abertidwr ger Llanwddyn, nid yn rhy bell o Lanfyllin. Ac mae’n eithaf gwallgof mewn gwirionedd, oherwydd gydag yn agos at fil a hanner o redwyr (gorffennodd 1286 eleni) mae’r ras yn meddiannu’r pentref bach cysglud yma’n llwyr am y diwrnod ar ddechrau mis Medi.\nUn o’r maesydd parcio sydd ar gae pêl-droed y pentref\nOherwydd y cwrs cyflym, a lleoliad cyfleus, er yn wledig, mae’n denu rhedwyr o safon uchel o glybiau’r Canolbarth, Gogledd Cymru ac yn arbennig felly o dros y ffin. Mae vests o glybiau rhedeg enwog yn Lerpwl, Manceinion, Wolverhampton, Telford, Amwythig, Dudley a Chroesoswallt i’w gweld yn drwch yno. Gyda’r ras yn dathlu deng mlynedd ar hugain eleni, mae’r safon yn amlwg hyd yn oed yn uwch na’r arfer a dwi’n gweld ambell wyneb cyfarwydd wrth grwydro i HQ y ras yn neuadd y pentref, gan gynnwys un o redwyr marathon gorau Cymru, Andy Davies o Stockport Harriers.\nWastad rhywbeth does\nDwi wedi hyfforddi’n weddol drylwyr ar gyfer y ras, er bod diffyg rŵtîn mis Awst yn gallu gwneud hynny’n anos. Wedi dweud hynny, dwi heb osod nod penodol – nes i lwyddo i dorri’r 75 munud yn 1/2 Marathon Caerdydd llynedd, felly does dim pwysau i gael yr amser yna ar gyfer Llundain. Ond fel ma pob rhedwr yn gwybod, mae rhywyn wastad efo llygad ar wella eu hamser gorau, yn enwedig ar gwrs cyflym!\nY rhif wrth gefn!\nRhywbeth arall fydd yn gyfarwydd i redwyr ydy bod yna wastad rhyw stress cyn ras fawr! Roedd penwythnos y ras yn un prysur – taith i Gaerdydd gyda’r teulu i wylio Cymru’n curo Azerbaijan nos Wener, ac yna taro heibio Merthyr ar y ffordd adref ddydd Sadwrn ar gyfer y Rali Annibynniaeth fawr oedd yno. Wrth deithio nôl ger Llanelwedd mae rhyw atgof yn dod i’r meddwl o gael pecyn a rhif ar gyfer y ras ymlaen llaw llynedd…ond nad oes dim wedi cyrraedd y tro yma. Mae’r nodyn cofrestru wedi dod dros ebost, ond mae’r wefan yn cadarnhau bod y rhif i ddod yn y post – panic! Wrth gyrraedd y tŷ dwi’n gweld pecyn wedi cyrraedd yn y post, ffiw! Ond yna’n ei agor….pecyn a rhif Hanner Marathon Caerdydd – damia!\nAr ôl cael cadarnhad ar grŵp Facebook Aberystwyth AC bod pawb arall sy’n rhedeg wedi derbyn eu rhifau, does dim i wneud ond cysylltu â’r trefnwyr, er mod i’n gyndyn i wneud hynny gan wybod eu bod nhw siŵr o fod yn ei chanol hi noson cyn y ras. Chwarae teg, erbyn y bore, mae ateb gan y trefnydd, Janet, yn dweud nad oes problem ac ei bod am gadw rhif arall i mi gasglu ar y dydd. Diolch Janet!\nGwneud y grŵp\nAr ôl cwpl o filltiroedd ysgafn i gynhesu, dwi’n anelu am y llinell ddechrau. Dwi’n cofio ei bod hi’n gul iawn ar y dechrau, a mod i’n rhy bell nôl llynedd, felly’n aros mor hir a phosib nes mynd at y llinell. Er hynny, dwi rhyw dair neu bedair rhes o’r blaen a phrin fod lle i anadlu. Mae dechrau’r ras ar i lawr, ond yna’n dringo tipyn am y filltir gyntaf – hawdd iawn mynd yn rhy gyflym a chwythu, ond yr un mod hawdd dechrau’n rhy ofalus a cholli eich grŵp fel y gwnes i llynedd a gorfod rhedeg y 6 milltir olaf ar ben fy hun.\nGan gofio hynny, dwi’n penderfynu dechrau’n weddol gyflym, ac yn canfod fy hun mewn grŵp da o rhyw saith neu wyth rhedwr wrth i ni ddechrau cylchu’r llyn ar ôl croesi’r argae. Mae ‘na gwpl o wynebau cyfarwydd – bois ond dwi’n gyfforddus yn eu cwmni ac a ddylai fod yn anelu am amser tebyg i mi.\nMae’r 3-4 milltir cyntaf yn gyflym, ond yn agos at be dwi’n awyddus i redeg. Wedi dweud hynny, dwi’n teimlo’n eitha rybish! Ers y ffwtbol nos Wener mae gen i ddolur gwddw – dwi wedi hen arfer â theimlo bach yn sâl, neu rhyw anaf bach yn dod mlaen cyn ras ac yn gwybod bod y pen yn gallu chwarae gemau yn reit aml. Fel arfer, unwaith mae’r ras yn dechrau, mae popeth yn clirio, ond heddiw tydi hynny ddim yn wir ac erbyn milltir 5 dwi’n ei gweld hi’n anodd dal cyflymder y grŵp a dwi’n gwneud y penderfyniad bod rhaid i mi adael iddyn nhw fynd a rhedeg fy ras fy hun.\nYn aml mewn ras mae’n rhaid i chi wneud penderfyniad fel hyn – ydw i’n cadw at y cyflymder dwi wedi cynllunio neu’n gyfforddus efo fo, neu’n trio mynd bach yn gynt gyda grŵp neu redwr arall. Os ydach chi’n teimlo’n dda ac yn mynd amdani, mae’n gallu talu ar ei ganfed ond ar ddiwrnod arall, mae’r canlyniad yn gallu bod yn drychinebus! Yn ffodus, mae ‘na un rhedwr arall mewn vest streips glas a gwyn (Clwb Rhedeg Lerpwl dwi’n dysgu wedyn) yn llithro nôl gyda fi ac rydan ni’n rhedeg gyda’n gilydd am y pum milltir nesaf fwy neu lai. Mae rhain yn filltiroedd caled, arafach na’r hyn dwi isho, ac mae cwpl o redwyr yn dod o’r tu ôl rhywle ac yn hedfan heibio – o lle ddiawl ddaethon nhw?! Wedi dweud hynny, rydan ni hefyd yn pasio pedwar neu bump o redwyr o’r grwpiau blaen sydd wedi chwythu fyny ar ochr y ffordd hefyd – mae’n ddiwrnod anodd i sawl un yn amlwg!\nGyda’r hanner marathon mae’n rhaid i chi jyst gyrru mlaen, a chadw ffydd bod y cryfder yn y coesau diolch i’r holl ryns hir bore Sul. Cyn i mi fod yn gwneud ryns hir yn rheolaidd, ro’n i wastad yn ei chael hi’n anodd o 10 milltir ymlaen, ond mae gwneud 12+ milltir fwy neu lai bob dydd Sul wedi helpu hynny heb os. Dwi’n cael rhyw ail wynt ar 10 milltir heddiw, ac yn teimlo’n weddol gryf am rhyw ddwy filltir – milltir olaf y cwrs ydy’r un filltir a’r cyntaf, ond ar ei lawr wrth gwrs ac mae hynny’n rhoi’r hwb sydd angen i weithio’n galed nes cyrraedd yr argae eto. Unig wendid y ras ydy bod dim llawer o gefnogaeth ar rannau helaeth o’r cwrs, ond mae mwy o bobl yn gwylio ac yn cefnogi dros y cwpl o filltiroedd olaf, sy’n help.\nA hithau lawr allt, y filltir olaf ydy’r gyflymaf ond dwi’n methu ffeindio’r cic i ddal y cwpl o redwyr sydd jyst o mlaen i, a gwasgu o dan y 75 munud. 1:15:10 ydy’r amser swyddogol – mi wna’i setlo am hynny, 47 eiliad ynghynt na llynedd, ond 12 safle’n is sy’n dweud y cyfan am safon y ras eleni. Jonny Mellor o Harriers Lerpwl ydy’r enillydd mewn amser o 1:04:36, gydag Andy Davies y Cymro ddeg eiliad y tu ôl iddo fo. Tipyn o frwydr rhwng dau o redwyr marathon gorau Prydain – mae gan Mellor amser gorau o 2:12:57 yn Berlin yn 2017, ac fe redodd 2:13:25 yn Llundain fis Ebrill. Amser gorau Davies am y marathon ydy 2:15:11, ond yn ddifyr iawn dyma ei amser gorau hyd yma dros hanner y pellter.\nGwerth crybwyll y gŵr ifanc yn y trydydd safle hefyd – Jack Pickett (1:07:58) o Wolverhampton & Bilston, oedd yn y categori dan 20 oed. Un i gadw golwg arno yn y dyfodol. Mensh hefyd i Tom Roberts o Feirionydd (1:09:58) yn yr wythfed safle ac yr ail Gymro, a Tim Iveson (1:11:51) o Lanelwedd sef y trydydd Cymro.\nYn ras y merched Alison Lavender sy’n mynd â hi mewn 1:17:56 gyda Lauren Cooper yn ail (1:20:39) ac Ailish Graham yn drydydd (1:21:00).\nFyswn i’n sicr yn argymell Hanner Marathon Llyn Efyrnwy fel ras dda i’w gwneud os ydach chi’n edrych am hanner marathon cyntaf heb ormod o elltydd, sydd heb dorfeydd Caerdydd neu Abertawe. Mae hi hefyd yn amlwg yn un dda ar gyfer rhedeg amser da – does dim ond angen edrych ar y canlyniadau ar Runbritain i weld hynny gyda 28 PB yn y 50 uchaf. Mae pobl yn dod yma i redeg yn gyflym! Wedi dweud hynny, mae teimlad cymunedol iawn i’r ras ac mae’n cael ei threfnu gan griw lleol er budd elusennol yn hytrach na gan gwmni masnachol, ac mae’n bwisig cefnogi rhain.\nCanlyniadau llawn 1/2 Marathon Llyn Efyrnwy 2019.\nCofnodwyd ganOwain Schiavone 23rd Medi 2019 28th Medi 2019 Wedi'i gofnodi ynUncategorized4 Sylw ar Adroddiad Ras: 1/2 Marathon Llyn Efyrnwy (8/9/19)\nDewi i golli Doha\nSiom mawr i glywed y newyddion wythnos diwethaf na fydd Dewi Griffiths yn rasio ym Mhencampwriaethau Athletau’r Byd yn Doha ddechrau Hydref.\nDewi heb os ydy rhedwr pellter gorau Cymru ar hyn o bryd – yn rhagori dros 10k a Hanner Marathon ers sawl blwyddyn, ac yn llwyddo i gamu ymlaen at y marathon yn llwyddiannus ddiwedd 2017. Rhedodd ei farathon llawn cyntaf yn Frankfurt y Hydref 2017, gan bostio amser ardderchog o 2:09:49 – nes marathon Llundain eleni, dim ond Mo Farah o redwyr presennol Prydain oedd wedi rhedeg amser cyflymach dros y pellter.\nRoedd 2017 yn flwyddyn anhygoel i Griffiths wrth iddo redeg ei amseroedd gorau ar gyfer pob pellter – 3,000m, 5k, 10k a Hanner Marathon gyda Frankfurt yn goron ar y cyfan.\nOnd efallai o edrych nôl bod hynny wedi bod ar gost, oherwydd mae wedi bod yn dioddef gydag anafiadau a salwch ers hynny.\nRoedd yn dda gweld Dewi nôl yn herio pellter y marathon yn Llundain fis Ebrill, ac ro’n i’n disgwyl pethau mawr wrth iddo frwydro’r Sais Mo Farah a’r Albanwr Callum Hawkins am le yn nhîm Prydain ar gyfer Pencamwpriaethau’r Byd. Gorffennodd y Cymro’r ras mewn 2:11:46 ac yn yr unfed safle ar bymtheg. Amser ardderchog, ond dim cystal a’r gobaith wrth iddo golli tir ar Hawkins yn ail hanner y ras, ac yntau’n gorffen mewn 2:08:14 – record Albanaidd oedd yn ei godi uwchben Dewi yn rhestr rhedwyr marathon cyfredol cyflymaf.\nEr hynny, roedd ei safle fel trydydd Prydeinwr tu ôl i Farah (2:05:39) a Hawkins yn ddigon da i sicrhau lle iddo ym Mhencampwriaethau’r Byd.\nDwi wedi gwrando ar gwpl o gyfweliadau gyda Dewi ar bodlediadau ers hynny, ag yntau’n sôn nad oedd yn teimlo’n iawn ar ddiwrnod y marathon. Byddai unrhyw un sydd wedi dilyn gyrfa Dewi yn gwybod ei fod wrth ei fodd yn rasio, ac mae’r ffaith nad ydy o wedi rasio fawr ddim ers Llundain wedi bod yn amlwg. Yn anffodus, cadarnhawyd y gofidion wythnos diwethaf wrth i’r aelod o glwb Harriers Abertawe gyhoeddi ei fod yn tynnu allan o Doha.\nMae’n debyg fod Griffiths wedi bod yn dioddef o salwch dirgel dros y misoedd diwethaf sydd wedi arwain at flinder eithriadol, a’i gwneud yn anodd iawn iddo hyfforddi. Does dim eglurhad meddygol ynglŷn â’i gyflwr ond mae’n debygol mai cyfuniad o hen feirws a gor-hyfforddi (rydan ni redwyr i gyd yn euog o hynny tydan!) sydd ar fai.\nY newyddion da ydy bod Dewi i’w weld mor benderfynol ag erioed, ac ar ôl cael egwyl fach yn bwriadu dechrau hyfforddi eto a thargedu’r Gemau Olympaidd yn Tokyo blwyddyn nesaf.\nPob lwc Dewi, rydan ni gyd yn gobeithio dy weld nôl ar dy orau yn fuan.\nCofnodwyd ganOwain Schiavone 18th Medi 2019 28th Medi 2019 Wedi'i gofnodi ynNewyddionGadewch sylw ar Dewi i golli Doha\nHir yw pob ymaros ddywedodd rhywun, rhywdro. Ac mae unrhyw un dwi wedi mwydro ynglŷn â’r ffaith mod i am ddechrau blogio a phodledu yn y Gymraeg am redeg wedi bod yn aros peth amser am y post yma!\nOnd, dwi’n hoffi meddwl mod i’n un sy’n cadw at fy ngair, er weithiau bod yr addewid yn cymryd yn hirach na’r disgwyl i ddwyn ffrwyth! Fyswn i’n gallu dweud rhywbeth tebyg am fy niddordeb i mewn rhedeg hefyd…ond mwy am hynny yn y man!\nFelly be di’r syniad?\nWel, dwi’n wrandawr brwd o bodlediadau, yn arbennig rhai am bynciau penodol iawn sydd o ddiddordeb i mi. Mae rhain yn cynnwys podleiadau seiclo (niferrus), cerddoriaeth, hanes, trosedd / dirgelwch, pêl-droed, ac ambell un rhedeg. Dwi hyd yn oed wedi gwneud ychydig o bodledu fy hun ar ffurf ‘Pod Pêl-droed’ Golwg360 rai blynyddoedd yn ôl – mwy na thebyg y podlediad chwaraeon cyntaf yn y Gymraeg (hapus iawn i gael fy nghywiro).\nY syniad sydd wedi bod yn nghefn y meddwl, ac ar flaen fy nhafod ar adegau hefyd, ydy i ddechrau cyhoeddi podlediad yn trafod rhedeg…a dwi’n gobeithio y daw hynny rhywdro, ond ara deg ma dal iâr felly dyma ddechrau trafod y pwnc ar ffurf blog i weld faint o ddiddordeb sydd. Eto, dwi’n croesawu eich barn.\nCynnwys y blog\nMi fydda i’n trafod tipyn ar fy niddordeb a chefndir rhedeg i ar y blog yma, felly dwi ddim am gynnwys llith yn y post cyntaf yma, ond mi wna’i ddarn yn sôn ychydig am fy nghefnir yn fuan iawn er mwyn gosod cyd-destun.\nYn bwysicach na hynny ydy beth allwch chi ddisgwyl ar blog yma. Y gwir plaen ydy nad ydw i’n hollol siŵr eto! Yr hyn dwi’n gwybod ydy bod rhedeg yn bwysig iawn i mi, ac i lawer iawn o bobl eraill. Mae hefyd yn gamp sy’n dod yn fwy fwy poblogaidd, ac yn fy marn i yn cyfrannu’n helaeth at wella iechyd cenedlaethol, iechyd meddwl ac at gymuned a chymdeithas.\nYr hyn dwi’n gobeithio yn y bon ydy creu cynnwys fydd wrth fodd pobl sydd eisoes yn rhedeg ar unrhyw lefel, a chynnwys fydd gobeithio’n annog rhagor o bobl i ddechrau rhedeg.\nMae’n debygol bydd hyn yn cynnwys:\ntrafodaeth ynglŷn â newyddion yn y maes\ntrafodaeth ynglŷn â hyfforddi a rasio\nerthyglau a llyfrau rhedeg\nhanes y gamp\nambell gyfweliad ac adroddiad\nefallai ychydig am chwaraeon eraill perthnasol\nDwi’n debygol o fynd i ambell gyfeiriad amgen ac annisgwyl hefyd…achos un fel’na ydw i!\nDim ond ambell syniad ydy rhain, cawn weld sut eith hi.\nDwi’n meddwl bod hynny’n ddigon am y tro, gan obeithio rhoi rhywfaint o flas i chi. Os ydach chi’n hoffi sut mae hyn yn swnio yna tanysgrifiwch i’r blog a/neu roi yn rhestr ffefrynnau eich porwr!\nCofnodion mwy diweddar 1 … 4 5 6


Pen-blwydd Hapus Nant Gwrtheyrn! - Nant Gwrtheyrn\nPen-blwydd Hapus Nant Gwrtheyrn!\nNant Gwrtheyrn > Newyddion > Pen-blwydd Hapus Nant Gwrtheyrn!\nMae’r Nant yn dathlu 40 mlynedd ers sefydlu Ymddiriedolaeth Nant Gwrtheyrn eleni. Mae’r freuddwyd fawr o drawsnewid hen bentref chwarelyddol yn ganolfan iaith flaengar bellach yn ffaith. Gyda’r Nant wedi croesawu dros 30,000 o ddysgwyr ers 1982 a bellach yn cyflogi 37 o bobl leol, mae’r weledigaeth wreiddiol honno o greu ‘Peiriant Cymreigio a darparu gwaith yn lleol’ yn sicr wedi’i gwireddu.\nI nodi’r garreg filltir arbennig hon, cynhaliwyd ‘Gŵyl y Nant – Dathlu 40’ yn ystod mis Medi. Ar nos Fawrth, Medi 18, cynhaliwyd Ras Rhys a Meinir ar gyfer oedolion a Ras Elis Bach ar gyfer plant. Rasys traws gwlad oedd y rhain gyda’r plant yn rhedeg am y goedwig ac o amgylch y pentref a’r oedolion yn rhedeg i fyny’r llwybr beicio i dop yr allt, croesi am Ciliau ac yn ôl ar hyd y llwybr arfordir – tipyn o her! Llongyfarchiadau mawr i bawb a gymerodd ran!\nRoedd y pentref yn llawn bwrlwm brynhawn Sadwrn, Medi 22ain. Lansiwyd arddangosfa yn olrhain hanes y datblygiadau rhwng 1978 a heddiw yng nghapel Seilo. Cafwyd darlith ddifyr iawn gan Yr Athro Jason Walford Davies yn trafod y gerdd Nant Gwrtheyrn gan R. S. Thomas. Bu’r plant yn brysur iawn yn creu cacen grefft enfawr, dan arweiniad Gwenda Williams, i nodi’r pen-blwydd. Roedd y gacen werth ei gweld ac fe’i cyflwynwyd hi i Carl Clowes a gweddill yr ymddiriedolwyr yn ystod derbyniad arbennig yn hwyrach yn y prynhawn.\nRoedd y derbyniad yn gyfle i hel atgofion ac i ddiolch i bawb am eu cyfraniad dros y blynyddoedd. Dywedodd Carl Clowes, Llywydd a Sylfaenydd y Nant, bod “Nant Gwrtheyrn wedi cyflawni’r nodau gwreiddiol o greu gwaith a sicrhau dyfodol i’r iaith ar wefusau rhai miloedd o Gymry. Trwy hyn mae hyder yr ardal a’r ymwybyddiaeth o werth y gymuned Gymreig wedi codi yn sylweddol. Mae’r ymdrech genedlaethol wedi bod yn werth-chweil a hoffwn ddiolch i bawb a fu wrthi yn ddygn i sicrhau’r llwyddiant sydd i’w gael heddiw. Hir oes i’r Nant am y 40 mlynedd nesaf!”\nAr ôl tair blynedd ar ddeg fel cadeirydd yr Ymddiriedolaeth, mae Jeffrey Williams Jones yn ymddeol ac yn ystod y derbyniad fe drosglwyddwyd y gadeiryddiaeth i Huw Jones. Dywedodd Jeff ei fod yn “Edrych ymlaen at gyfnod newydd o dan arweiniad Huw gyda’i holl brofiad llwyddiannus o reoli a chadeirio.” Yn ôl cadeirydd newydd Ymddiriedolaeth Nant Gwrtheyrn, “Mae’r cynnydd y sydd wedi digwydd yn y Nant yn ystod cyfnod Jeff wrth y llyw wedi bod yn rhyfeddol. Mae’r seiliau bellach yn gadarn ac mae lle arbennig i’r Nant yn y gwaith o gynyddu nifer y rhai sy’n siarad Cymraeg. Rydw i’n edrych ymlaen at gyd-weithio gyda’r tîm i barhau i wireddu’r weledigaeth ryfeddol sydd wrth wraidd Nant Gwrtheyrn heddiw.” Dywedodd Mair Saunders, Prif Reolwr Nant Gwrtheyrn, ei bod yn “edrych ymlaen at ddatblygu ac adeiladu ar y seiliau cadarn hyn sydd wedi eu sefydlu yn ystod cyfnod Jeff fel cadeirydd yr Ymddiriedolaeth arbennig hon.’’\nUchafbwynt y dathlu oedd y gig ar y nos Sadwrn, wrth gwrs! Roedd hi’n noson wefreiddiol gyda pherfformiadau gwych gan Gethin a Glesni, Gwilym Bowen Rhys, Patrobas, Geraint Lovgreen a’r Enw da, Alys Williams a Band Pres Llareggub! Diolch i bawb ddaeth i ymuno â ni yn ystod y dathliadau a Byw Fyddi Nant Gwrtheyrn!\nGwahoddiad gan y Llywydd


Doogee V20: pris a dyddiad rhyddhau | Teclynnau Newyddion\nSala Ignacio | 13/01/2022 08:56 | Ffonau symudol\nUn o'r gwneuthurwyr ffonau clyfar sydd wedi canolbwyntio ei weithgaredd ar ffonau smart garw yw Doogee, gwneuthurwr sy'n lansio a newydd bob blwyddyn. ystod eang o ddyfeisiau ar gyfer pob poced a thrwy hynny ddiwallu anghenion nifer fawr o ddefnyddwyr.\nMae'r gwneuthurwr hwn newydd gyhoeddi'r derfynell newydd yn swyddogol. Yr ydym yn sôn am Dodge V20, terfynell y mae'r gwneuthurwr hwn eisiau lleoli ei hun ag ef fel a cyfeirio ym maes ffonau smart garw, nid yn unig am ei wrthwynebiad ond hefyd am ei berfformiad uchel.\nOs ydych chi'n chwilio am ffôn clyfar garw a bod y gwneuthurwr Doogee ymhlith y brandiau sy'n cael eu hystyried fel opsiwn, yna byddwn yn dangos i chi holl fanylebau'r Doogee V20 newydd.\n2 prosesydd 5G\n3 Arddangosfa AMOLED\n4 3 chamera ar gyfer unrhyw sefyllfa\n5 Yn gwrthsefyll pob math o siociau\n6 Batri 2 ddiwrnod\n7 Lliwiau, argaeledd a phris y Doogee V20\nProsesydd 8 craidd gyda sglodion 5G\nstorio 266 GB UFS 2.2 - y gellir ei ehangu i 512 GB gyda cherdyn microSD\nsgrin uwchradd Wedi'i leoli yn y cefn wrth ymyl y modiwl ffotograffig gyda 1.05 modfedd\nOs nad ydych fel arfer yn adnewyddu eich ffôn clyfar bob blwyddyn, dylech ddechrau ystyried y posibilrwydd o dewis model 5G.\nEr bod ychydig i fynd eto cyn bod rhwydweithiau 5G ar gael ledled Sbaen a thramor, bydd caffael ffôn clyfar fel y Doogee V20 5G yn caniatáu ichi wneud hynny.Mwynhewch y cyflymder rhyngrwyd uchaf ar eich dyfais am flynyddoedd i ddod.\nRheolir y Doogee V20 gan a 8 prosesydd craidd, ynghyd â 8 GB o RAM math LPDDR4X fel bod gemau a chymwysiadau'n rhedeg ar y cyflymder uchaf posibl.\nO ran storio, un arall o'r pwyntiau pwysicaf heddiw wrth brynu ffôn clyfar, gyda'r Doogee V20 ni fyddwn yn cael ein gadael ar ôl, gan ei fod yn cynnwys 256 GB o ofod math UFS 2.2. Os yw'n disgyn yn fyr, gallwch ehangu'r gofod gyda cherdyn microSD hyd at uchafswm o 512 GB.\nY tu mewn i'r Doogee V20, rydym yn dod o hyd Android 11, a fydd yn caniatáu inni osod unrhyw raglen sydd ar gael yn y Play Store.\nMae'r fersiwn Android sydd ar gael ar y Doogee V20 yn cynnwys a haen addasu lleiaf, felly ni fydd yn drafferth i allu cael y gorau ohono heb ddioddef y cymwysiadau y mae gwneuthurwyr fel arfer yn eu gosod ac nad oes neb, yn y rhan fwyaf o achosion, yn eu defnyddio.\nWrth i bris sgriniau gyda thechnoleg OLED ddod yn boblogaidd, hoffai pawb allu mwynhau'r ansawdd y mae'n ei gynnig i ni. Mae'r Doogee V20 yn cynnwys a Sgrin math AMOLED a weithgynhyrchir gan Samsung (y gwneuthurwr sgriniau symudol mwyaf yn y byd).\nMae'r sgrin yn cyrraedd 6,43 modfedd gyda chydraniad o 2400 × 1080 picsel, disgleirdeb o 500 nits a chyferbyniad o 80000:1, dwysedd picsel o 409 a gorchudd lliw o 105% yn gamut NTSC.\nYn ogystal, mae ganddo a Cyfradd adnewyddu 90 Hz. Diolch i'r gyfradd adnewyddu uchel hon, bydd y ddwy gêm gyda chymwysiadau a phori gwe yn dangos llywio llawer mwy hylif pan fyddwn yn eu defnyddio.\nSgrin flaen y ddyfais hon nid yw'r unig un sy'n cynnwys, oherwydd, ar y cefn, rydym hefyd yn mynd i ddod o hyd i sgrin 1,05-modfedd ar y cefn, ychydig i'r dde o'r modiwl camera.\nGellir ffurfweddu'r sgrin fach hon gyda gwahanol ddyluniadau cloc i ddangos yr amser, y batri ... yn ogystal â gallu ei ddefnyddio i hongian neu godi galwadau, gweld hysbysiadau a nodiadau atgoffa… Os oes gennych y ffôn fel arfer gyda'r sgrin i lawr ar eich bwrdd, mae'r math hwn o sgrin yn ddelfrydol i chi.\n3 chamera ar gyfer unrhyw sefyllfa\nFel y soniais uchod, ar gefn y Doogee V20, rydym yn dod o hyd i a modiwl ffotograffig yn cynnwys 3 chamera, camerâu y gallwn gwmpasu bron unrhyw angen sydd gennym bob amser, boed yn yr awyr agored, dan do, gyda'r nos ...\nPrif synhwyrydd 64 AS gyda deallusrwydd artiffisial. Mae ganddo agorfa o f/1,8 a chwyddo optegol o X.\nCamera o Gweledigaeth nos 20 AS sy'n ein galluogi i dynnu lluniau a fideos yn y tywyllwch (mae'n gweithio yn union fel unrhyw gamera diogelwch).\nOngl ultra llydan 8 AS sy'n cynnig ongl wylio o 130 gradd i ni, sy'n ddelfrydol ar gyfer tynnu lluniau o henebion, grwpiau o bobl, tu mewn ...\nLa camera blaen doogee v20 Mae ganddo benderfyniad o 16 AS.\nYn gwrthsefyll pob math o siociau\nOs ydych chi'n chwilio am ffôn clyfar garw sy'n gwrthsefyll pob math o amgylcheddau a siociau heb roi'r gorau i'r dechnoleg fwyaf modern, y Doogee V20 yw'r ffôn clyfar rydych chi'n edrych amdano.\nNid yn unig y mae gan y Doogee V20 y ardystiadau IP68 ac IP69K arferol, ond mae hefyd yn cynnwys ardystiad gradd milwrol, MIL-STD-810.\nBydd yr ardystiad hwn nid yn unig yn atal unrhyw olion llwch neu ddŵr rhag mynd i mewn i'n dyfais, ond bydd hefyd yn amddiffyn y ddyfais rhag newidiadau sydyn mewn tymheredd.\nBatri 2 ddiwrnod\nMae'r batri rydyn ni'n dod o hyd iddo y tu mewn i'r Doogee V20 yn cyrraedd 6.000 mAh, gallu sy'n ein galluogi i fwynhau'r ddyfais hon yn barhaus am 2 neu 3 diwrnod.\nYn ogystal, mae'n gydnaws â Tâl cyflym 33W trwy'r porthladd USB-C. Mae hefyd yn cefnogi codi tâl di-wifr 15W.\nLliwiau, argaeledd a phris y Doogee V20\nBydd y Doogee V20 yn cyrraedd y farchnad ar Chwefror 21 a bydd yn gwneud hynny mewn 3 lliw: Marchog du, coch gwin y Phantom llwyd a 2 fath o orffeniad: ffibr carbon a gorffeniad matte.\ni dathlu lansiad marchnad y Doogee V20, mae'r gwneuthurwr yn rhoi ar werth y 1.000 o unedau cyntaf gyda gostyngiad o 100 doler ar ei bris arferol, sef ei bris terfynol o 299 o ddoleri.\nEl pris arferol y derfynell hon, unwaith y bydd y dyrchafiad yn dod i ben mae'n 399 o ddoleri.\nLlwybr llawn i'r erthygl: Newyddion bachu » Teleffoni » Ffonau symudol » Doogee V20: pris a dyddiad rhyddhau


Llwyddiant arweinyddiaeth a rheolaeth\nRhai o'r staff llwyddiannus gyda Is-Ganghellor Dr David Grant\nMae rheolaeth foesegol, arwain newid a chyfathrebu’n effeithiol ymhlith y sgiliau a gafodd eu datblygu a’u mireinio gan aelodau o’r staff mewn dwy raglen hyfforddiant gan y Brifysgol.\nCafodd 27 o staff o Ysgolion academaidd ac isadrannau gweinyddol eu llongyfarch gan yr Is-Ganghellor Dr David Grant ar ôl iddynt gwblhau’r rhaglenni anodd - Arweinyddiaeth Ymarferol ar gyfer Rheolwyr Prifysgol; ac Arwain a Rheoli Timau sydd â’r nod o wella sgiliau’r cyfranogwyr o ran arwain a rheoli. Yn y digwyddiad dathlu blynyddol a gynhaliwyd yn yr Ysgol Optometreg a Gwyddorau Golygol, cyflwynodd Dr Grant dystysgrifau’r Sefydliad Arweinyddiaeth a Rheolaeth (ILM) i 11 aelod o'r staff am gwblhau Arweinyddiaeth Ymarferol ar gyfer Rheolwyr Prifysgol a thystysgrifau’r ILM i 16 o bobl am gwblhau Arwain a Rheoli Timau. Ymunwyd â nhw yn y digwyddiad gan lu o bobl a oedd wedi bod yn rhan o’u dysgu, gan gynnwys tiwtoriaid, cyfranwyr allanol, rheolwyr llinell a mentoriaid. Wrth siarad am y rhaglen Arweinyddiaeth Ymarferol ar gyfer Rheolwyr Prifysgol, dywedodd un o’r cyfranogwyr, yr Athro Claire Gorrara: “Roedd y cwrs yn gynhyrchiol dros ben. Dysgais lawer o'r gwaith academaidd a sut i gefnogi a hyrwyddo arferion gorau o ran rheoli. Hefyd, llwyddais i gydnabod a deall mwy am fy nulliau i o reoli ac arwain a sut orau i ddatblygu fy nghryfderau fy hun a mynd i’r afael ag agweddau nad oeddwn mor hyderus yn eu cylch.”\nBu Sarah Woods o Is-adran Gynllunio’r Brifysgol yn cymryd rhan yn y Rhaglen Arwain a Rheoli Timau. “Mae hwn yn gwrs anhygoel i’r rhai sydd ar hyn o bryd yn arwain a rheoli timau neu i’r rheini sy’n dymuno dysgu’r sgiliau ar gyfer y dyfodol,” meddai Sarah. “Mae’n rhyngweithiol iawn gyda thiwtor gwych – byddwn yn ei argymell i bawb waeth beth yw eu lefel neu swydd.” Mae’r Brifysgol wedi ymrwymo i ddatblygu ei diwylliant arweinyddiaeth trwy amrediad o raglenni datblygu arweinyddiaeth a rheolaeth sy’n cael eu darparu’n fewnol. Nod y rhain yw hybu a chynnal amgylchedd gweithio positif i’r holl staff. Mae’r seremoni wobrwyo’n dathlu bod amrediad eang o bobl, yn staff academaidd a staff chymorth o bob lefel o’r Brifysgol, nid yn unig wedi cael eu hyfforddi ond hefyd wedi ennill dyfarniadau sy’n cael eu cydnabod gan yr ILM.\nI gael gwybod rhagor am y rhaglen Arweinyddiaeth Ymarferol ar gyfer Rheolwyr Prifysgol, y rhaglen Arwain a Rheoli Timau (y ddau’n cael eu cydnabod gan yr ILM) neu gyfleoedd hyfforddi eraill, byddwch cystal ag ymweld â www.cardiff.ac.uk/humrs/staffinfo\nRhestr o’r rhai a lwyddodd i gwblhau Arweinyddiaeth Ymarferol ar gyfer Rheolwyr Prifysgol Tamsin Carey-Lang (CAIRD)\nEmma Darling (CAIRD)\nAndrew Davies (CARBS)\nJane Davies (SONMS)\nKeith Davies (CORPH)\nClaire Gorrara (EUROS)\nJulie Hepburn (CARSV)\nKaren Holford (ENGIN)\nMair Hopkin (PGMDE)\nDavid Jiles (ENGIN)\nMichelle Jones (HUMRS)\nStephen Marchant (FINCE)\nHelen Nicholson (HISAR)\nWendy Ross (RACDV)\nLeona Walsh (PGMDE)\nLaura Williams (RACDV)\nSarah Woolley (MUSIC)\nRhestr o’r rhai a lwyddodd i gwblhau Arwain a Rheoli Timau\nLeanne Ashill (ESTAT)\nHeather Balls (RESID)\nLisa Bassett (PGMDE)\nMiriam Carson (INSRV)\nCarol Davies (JOMEC)\nRosemary Granger (MEDIC)\nRachel Hampton (CAIRD)\nClaire Hobbs (ARCHI)\nJudith Hurford (INSRV)\nAnna Hurley (MEDIC)\nGerard Kennedy (DEVAR)\nFiona Kiely (DENTL)\nChristine Lee (ENGIN)\nMark Lewis (BIOSI)\nAmy Luther (CAIRD)\nGareth Mahoney (WLTC)\nSusan McDonald (RESID)\nPaola Moruzzi (CAIRD)\nKim Parker (REGIS)\nMatthew Richards (SPORT)\nGeorgie Thomson (CLAWS)\nJo Wells (INSRV)\nSteph Whitfield (MEDIC)\nSarah Williams (MEDIC)\nSarah Woods (RACDV)


Addysg Blynyddoedd Cynnar yn Sir Gaerfyrddin\nWrth ddarparu gwasanaeth addysg blynyddoedd cynnar, mae'r Cyngor a darparwyr gwasanaeth Blynyddoedd Cynnar yn gyfrifol ar y cyd am y data personol a ddefnyddiwn amdanoch chi a'ch plentyn.\nO dan y Ddeddfwriaeth Diogelu Data rydym felly yn cael ein hystyried yn ‘gyd-reolwyr data’.\nMae'r Cyngor a darparwyr gwasanaeth y Blynyddoedd Cynnar yn gyfrifol am:\nBrosesu data personol yn gyfreithlon\nRhoi gwybod i chi at ba ddibenion y maent yn defnyddio eich data personol, megis Hysbysiadau Preifatrwydd\nSicrhau y gallwch arfer eich hawliau o dan y Ddeddfwriaeth Diogelu Data\nMae casglu gwybodaeth am blant unigol yn hanfodol i sicrhau bod y ddarpariaeth addysg a'r gwasanaeth a gynigir o'r ansawdd uchaf, yn bwrpasol ac yn ymatebol i anghenion eich plentyn.\nBydd y wybodaeth yr ydym yn ei chasglu amdanoch chi a'ch plentyn yn y cais ac yn ystod y cyfnod gwasanaeth yn cael ei defnyddio at y dibenion canlynol yn unig:\nProsesu'ch cais am gyllid blynyddoedd cynnar ac i ddarparu cyllid\nMonitro safonau darpariaeth a chynnydd dysgu plant\nNodi meysydd y mae angen eu gwella ledled y Sir, er enghraifft, llafaredd, rhifedd, gwybodaeth gorfforol i fwydo strategaethau gwella\nCynllunio'n strategol i sicrhau bod cefnogaeth berthnasol yn cael ei darparu i bob lleoliad yn unol ag anghenion plant unigol\nMesur effeithiolrwydd y ddarpariaeth a'r gefnogaeth a ddarperir gan y Cyngor\nDylunio rhaglen hyfforddi briodol yn unol ag anghenion darparwyr gwasanaeth y Blynyddoedd Cynnar a'u plant\nSicrhau bod cyllid cyhoeddus a grantiau yn cael eu defnyddio'n bwrpasol yn ôl yr angen e.e. anghenion llythrennedd\nNodi a darparu ymyrraeth gynnar i gefnogi Anghenion Dysgu Ychwanegol\nGwella a hwyluso cyfathrebu yn ystod cyfnodau pontio.\nMae Adran 118(1) o Ddeddf Safonau a Fframwaith Ysgolion 1998 am i awdurdodau lleol sicrhau darpariaeth ddigonol o ran addysg feithrin ran-amser ac amser llawn i blant yn eu hardal nad ydynt wedi dod i oedran ysgol gorfodol. Felly, y sail gyfreithlon ar gyfer casglu a defnyddio'r data personol hwn yw bod ei angen arnom i arfer ein hawdurdod i ddarparu addysg blynyddoedd cynnar ran-amser i blant.\nRydym yn casglu'r mathau canlynol o ddata personol er mwyn darparu'r gwasanaeth hwn:\nEich teitl, eich enw cyntaf a'ch cyfenw\nEich cyfeiriad cartref\nEnw eich plentyn\nCyfeiriad eich plentyn\nDyddiad geni eich plentyn\nManylion y lleoliad a ddewiswyd a nifer yr oriau o gyllid y gwnaed cais amdanynt\nManylion yr ysgol y gwnaed cais iddi am addysg amser llawn\nIaith eich cartref\nCofnod presenoldeb eich plentyn\nCyrhaeddiad dysgu eich plentyn\nRydym hefyd yn casglu manylion am anghenion meddygol neu anghenion dysgu pan fo angen.\nRydym yn defnyddio'r math hwn o ddata personol i arfer ein rhwymedigaethau o dan y ddeddfwriaeth y cyfeirir ati uchod.\nRydym fel arfer yn casglu data personol yn uniongyrchol wrthych chi.\nFodd bynnag, mae gwasanaeth addysg blynyddoedd cynnar yn derbyn rhywfaint o wybodaeth gan y darparwr gwasanaeth blynyddoedd cynnar, yn benodol data personol am lesiant eich plentyn, ei bresenoldeb a'r cynnydd mae'n ei wneud.\nEfallai y byddwn hefyd yn defnyddio rhai manylion o'n cronfa ddata ysgolion (Canolfan Athrawon) yr ydych wedi'u darparu o'r blaen yn eich cais am addysg amser llawn.\nRydym hefyd yn defnyddio Microsoft Office 365 i brosesu dogfennau electronig o dan delerau cytundeb caeth, sy'n diogelu eich gwybodaeth. Caiff y data personol hwn ei gadw ar weinyddion y tu allan i'r DU, ond dim ond yng ngwledydd yr UE lle mae'r Rheoliad Cyffredinol ar Ddiogelu Data yn berthnasol. Nid ydym yn trosglwyddo unrhyw wybodaeth arall amdanoch chi y tu allan i'r DU.\nRydym yn rhannu data personol dim ond pan fydd angen i ni wneud hynny ac ym mhob achos, rydym yn darparu cyn lleied o ddata ag sydd ei angen.\nOs bydd eich cais yn llwyddiannus, byddwn yn rhannu'r wybodaeth hon â'r lleoliad nas cynhelir yr ydych wedi gwneud cais iddo er mwyn prosesu'r ddarpariaeth cyllid. Byddwn hefyd yn rhannu'r wybodaeth hon gyda'r ysgol rydych chi wedi gwneud cais iddi am addysg amser llawn.\nEfallai y byddwn yn rhannu eich gwybodaeth â Llywodraeth Cymru ar lefel ystadegol pan fo angen.\nByddwn yn cadw'r data personol am 18 mlynedd o ddyddiad geni eich plentyn.


Rum Baba | Paned a Chacen\nTan yr wythnos hon doeddwn i erioed wedi clywed am rum baba o’r blaen. Gofynnodd fy ffrind i mi wneud rhai iddo, ond wrth gwrs doedd gennyf ddim clem beth oedd un, heb sôn am sut i’w gwneud nhw. Felly dyma ddechrau twrio trwy fy llyfrau coginio am rysait.\nFe lwyddais i ganfod tri rysait ar eu cyfer ymysg fy llyfrau, ond roedd y tri yn edrych yn hollol wahanol. Felly fe benderfynais i ddilyn rysait Dan Lepard yn bennaf, ond gan gymryd ychydig o syniadau o’r ryseitiau eraill\nRhyw fath o fara melys yw rum baba, sy’n dod yn yn wrieddiol o wlad Pwyl. Sydd, ar ôl ei goginio, yn cael ei socian mewn syryp melys o rym, fanila a lemon. Yn ôl y son (ok yn ôl wikipedia) mae’n ‘signature dish’ ym mwytai Alain Ducasse, un o chefs gorau’r byd. Felly os dio’n ddigon da iddo fo, mae’n ddigon da i fi fyd!\nAr un pwynt doeddwn i’m yn ffyddiog y byddai’r rysait yn gweithio. Bu raid mi gymysgu’r toes a llaw gan nad yw’r kitchenaid gyda fi yng Nghaerdydd ar hyn o bryd. Doedd hynny ddim yn ddelfrydol gan ei fod yn gymysgedd gludiog iawn. Dwi eisiau eu trio eto ond gyda’r peiriant, dwi’n siwr y bydd o’n llawer haws ac yn creu lot llai o lanast. Y broblem arall gefais i oedd bod rhaid gadael i’r toes godi, fel bara. Ond gan ei bod hi mor oer ar hyn o bryd, fe gymerodd ddwywaith mor hir â’r disgwyl.\nGan nad oeddwn wedi bwyta na hyd yn oed gweld rum baba o’r blaen, doeddwn i ddim yn siwr sut yr oedden nhw fod i droi allan. Ond yn y diwedd fe gefais i fy siomi ar yr ochr orau, roedden nhw’n hyfryd. Mae yna flas tebyg iawn i frioche neu panattone ar y toes, ond maen nhw’n reit sych ar ben eu hunain. Dyna pam mae’r syryp rum yn hanfodol ac mae’n ychwanegu blas diddorol a chic i’r pwdin. Fe fyddai’n sicr yn eu gwneud nhw eto (ond dim ond os oes gennai’r kitchenaid!)\n100ml llaeth cynnes\n1½ llwy de o furum\n150g blawd gwyn cryf\n1 wy mawr a 1 melynwy\n1½ llwy de o siwgr caster\n½ llwy de o halen\n50g menyn heb halen (ar dymheredd ystafell)\n50g o resins\nAr gyfer y syryp\n500g siwgr caster\nstribedi o groen lemwn\n1. Cynheswch fowlen gydag ychydig o ddŵr berw, a’i sychu yn llwyr. Yna ychwanegwch hanner y llaeth cynnes, burum a dwy lwy fwrdd o’r blawd. Cymysgwch a gadewch i sefyll am 15 munud, nes eich bod yn gweld swigod.\n2. Tra’ch bod chi’n gwneud hyn sociwch y rhesins mewn ychydig o’r rym tywyll.\n3. Yna ychwanegwch weddill y llaeth, blawd, wy, melynwy, siwgr a halen a’i gymysgu gyda pheiriant cymysgu am 2 funud. Os nad oes gennych chi beiriant cymysgu, fe fydd raid i chi ei dylino efo’ch dwylo. Gan fod y gymysgedd yn un reit wlyb, mae angen slapio’r toes o gwmpas y fowlen yn hytrach na thylino mewn modd cyffredin. Byddwch yn barod am lanast os da chi’n gwneud hyn!\n4. Nesaf mae angen ychwanegu’r menyn a’i guro (neu dylino) eto am ddau funud arall, cyn cyhwanegu’r rhesin ar ôl eu tynnu o’r rym.\n5. Gorchuddiwch a’i adael mewn lle cynnes am 45 munud neu tan mae wedi dyblu mewn maint. Fe gymerodd llawer hirach na 45 munud i fi, felly mae’n werth dyfalbarhau os nag yw wedi codi rhyw lawer ar ôl 45 munud.\n6. Ar ôl i’r gymysgedd godi Irwch dun myffin dwfn gyda menyn a’u hanner llenwi gyda’r cytew (dylai’r rysait wneud rhyw 5-6). Gadewch i godi unwaith eto, nes bod y cytew yn llenwi’r tun.\n7. Cynheswch y popty i 200C / 180C fan a’u pobi am 25 munud.\n8. Ar ôl eu coginio mae’n bosib eu gweinio yn syth neu eu cadw am ychydig o ddiwrnodau (mewn bocs gyda chaead) cyn eu socian yn y syryp.\n9. Pan da chi’n barod i’w gweinio, cynheswch y siwgr, dwr, croen lemwn, fanila a sloch go dda o rym (at eich blas chi, ond mae modd ei dynnu allan os yw plant am ei fwyta).\n10. Yna rhowch y babas yn y syryp a’u gadael i socian am ychydig o funudau, gan sicrhau eich bod chi’n eu troi drosodd.\n11. Yna gweinwch gydag ychydig o’r syryp ar eu pen ac ychydig o hufen chwisg (neu hufen ia os da chi ddim yn licio hufen fel fi!)\nTagiau: cacen, pobi, pwdin, rum, rum baba\nCategorïau cacen, pobi, pwdin, Ryseitiau, Uncategorized\n← Roulade siocled\nDiwrnod Santes Dwynwen Hapus! →


Dewis dyddiad yr ymchwiliad i Brosiect yr M4 | LLYW.CYMRU\nDewis dyddiad yr ymchwiliad i Brosiect yr M4\nCyhoeddodd yr Ysgrifennydd dros yr Economi a Seilwaith, Ken Skates, heddiw y bydd yr ymchwiliad cyhoeddus annibynnol i Brosiect yr M4 o gwmpas Casnewydd yn dechrau ar 1 Tachwedd.\nMae’r arolygwyr annibynnol wedi’u penodi a chyda rhag-gyfarfod yr ymchwiliad ar fin cychwyn ddydd Llun nesaf (18 Gorffennaf), dywedodd Ysgrifennydd yr Economi bod angen cynnal ymchwiliad annibynnol er lles Cymru i weld a yw’r cynigion yn cynnig ateb tymor hir a chynaliadwy i’r problemau traffig ar y ffordd hon.\n“Roeddwn yn awyddus i bennu dyddiad yr ymchwiliad cyhoeddus i Brosiect yr M4 cyn gynted ag y medrwn er mwyn rhoi eglurder i’r broses.\n“Mae’n amlwg ers tro bellach i fusnesau, cymudwyr ac ymwelwyr, nad yw’r darn hwn o’r M4 o gwmpas Casnewydd yn gallu dygymod ag anghenion y Gymru fodern.”\n“Bydd yr ymchwiliad yn bwrw golwg agored a thryloyw ar y prif gynnig, a’r cynigion eraill, cyn rhoi adborth fydd yn ein helpu i benderfynu p’un ai i fwrw ymlaen â’i adeiladu neu beidio.”\nWrth siarad am rag-gyfarfod yr ymchwiliad, meddai Ysgrifennydd y Cabinet:\n“Bydd y cyfarfod cyn yr ymchwiliad yn helpu’r arolygwyr a’r partïon eraill i baratoi ar gyfer yr ymchwiliad. Mae cefnogwyr a gwrthwynebwyr y cynnig o bob rhan o Gymru a thu hwnt wedi’u gwahodd i ddysgu sut y bydd yr ymchwiliad yn ystyried yr holl ffactorau amgylcheddol, cymdeithasol ac economaidd perthnasol.”\nCaiff y rhag-gyfarfod ei gynnal yn y Lysaght Institute, Casnewydd am 1pm. Bydd yn agored i bawb. Bydd yn gyfle i esbonio i’r holl bartïon sut bydd y broses yn gweithio ac i baratoi ar gyfer yr ymchwiliad ei hun. Ni ystyrir y dystiolaeth yn y rhan hon o’r broses.


YSGOL LLANGORSE: SUT Y DAETH £ 2 I £ 3,356.10! – Maint Cymru\nYSGOL LLANGORSE: SUT Y DAETH £ 2 I £ 3,356.10!\nYma yn Maint Cymru, rydym bob amser yn edrych i ddangos yr ysgolion a’r busnesau sy’n cynhyrchu canlyniadau codi arian rhagorol. Llwyddodd Ysgol Llangorse i ffwrdd â’u cyfanswm enfawr …\nAstudiaeth Achos: Ysgol CIW Llangorse, Aberhonddu\nYm mis Ebrill 2017, gwahoddwyd Maint Cymru i Ysgol Llangors, gan fod y flwyddyn 3 yn astudio coedwigoedd glaw. Cyflwynodd ein gweithiwr allgymorth, Nigel Little, gynulliad i’r holl ddisgyblion, ac fe wnaeth disgyblion y Cyfnod Sylfaen fwynhau’r gweithdy eliffant rhyngweithiol, lle’r oeddent yn dysgu am eliffantod coedwigoedd bach a sut maent yn cael eu hamddiffyn.\nGweithdai Cyfnod Allweddol 2 sy’n canolbwyntio ar goedwigoedd trofannol a newid yn yr hinsawdd, sy’n cyd-fynd â gwaith coedwigoedd glaw 3 blwyddyn a disgyblion y disgyblion hŷn, a oedd yn dysgu am newid yn yr hinsawdd. Yn y gweithdy, darganfu disgyblion pa mor bwysig yw coed yn y frwydr yn erbyn newid yn yr hinsawdd, y bygythiadau i goedwigoedd trofannol a pha Maint Cymru sy’n ei wneud i helpu i’w hamddiffyn. Dychymyg dychymyg y disgyblion wrth glywed am ein prosiectau, sy’n amrywio o hawliau tir yn Guyana, i gefnogi cymunedau, gorilau a choedwigoedd yng Ngweriniaeth Ddemocrataidd y Congo a phlannu coed yn Uganda.\nYn dilyn ymweliad Nigel, penderfynodd yr eco-bwyllgor eu bod am godi arian i helpu Maint Cymru i warchod coedwigoedd trofannol oherwydd bod ‘newid hinsawdd yn bwysig’ a ’Nigel yn hwyl’. Roeddent yn pryderu am gynefinoedd anifeiliaid yn diflannu ac y gallai rhai o’r rheini nad yw gwyddonwyr rhyw ‘tŷ wedi dod o hyd iddynt hyd yn oed’.\nRhoddodd y pennaeth bob un o’r disgyblion iau 85 £ 2 i gymryd rhan mewn prosiect menter yn ystod oriau y tu allan i oriau ysgol. Ysgrifennodd pob disgybl gynllun busnes, gan gymryd i ystyriaeth y costau a’r gwerthiannau a ragwelwyd. Roeddent yn greadigol iawn yn eu syniadau, a oedd yn amrywio o olchi ceir a theithiau cerdded noddedig i wneud cacennau, nod tudalennau a phensiliau.\nFAINT Y MAENT YN EI GODI?\nAr ddiwedd yr amser a neilltuwyd, dychwelwyd £ 2 i’r pennaeth ac roedd yr eco-glwb yn cyfrif yr elw. Roedd y disgyblion wedi codi £ 1,678.05 anhygoel!\nYn ôl yng ngwasanaeth Maint Cymru, cawsom ein syfrdanu. Hwn oedd y swm unigol mwyaf a godwyd gan ysgol; mewn gwirionedd, roedd Nigel o’r farn ei fod yn wallyn teipio pan dderbyniodd yr e-bost o’r ysgol! Hyd yn oed yn well, bydd ein noddwyr yn dyblu’r swm i ddod â hyd at £ 3,356.10, gan ein galluogi ni i helpu i ddiogelu hyd yn oed mwy o goedwigoedd trofannol. Diolch i chi Ysgol Llangorse!\nCododd y gweithdai ymwybyddiaeth disgyblion o newid hinsawdd a choedwigoedd trofannol a’u hysbrydoli i gymryd camau cadarnhaol.\nDatblygodd eu busnesau eu hunain eu sgiliau rhifedd a chreadigrwydd, eu hyder yn eu galluoedd a’u hunain.\nGO GREEN DAY 2017: APÊL COEDWIG GLAW ROBINDATGANIAD I’R WASG: CYMRU WILL ‘GO GREEN’ AR DDYDD GWENER, HYDREF 13


Gwybodaeth am Deithio - Travel Adventures\nyng nghefn gwlad Castell-nedd Port Talbot\nGwybodaeth am deithio: sut i gyrraedd Castell-nedd a Phort Talbot\nMae Castell-nedd Port Talbot yn ne-orllewin Cymru ac mae’n hawdd cyrraedd yma ar y trên neu mewn coets.\nTeithio ar y trên o fewn y DU ac o’r prif feysydd awyr\nMae gwasanaethau trenau cyflym a mynych yn cysylltu pob rhan o’r DU â Chastell-nedd, Port Talbot ac Abertawe, naill ai’n uniongyrchol neu gydag un newid hawdd. Mae trenau uniongyrchol yn rhedeg o Lundain, Bryste, Caerdydd a Manceinion ac mae cysylltiadau da o rannau eraill o Loegr drwy Barcffordd Bryste. Mae cysylltiadau trên/awyr cyfleus o feysydd awyr Gatwick, Heathrow, Bryste a Chaerdydd.\nAm amserau, prisiau a gwybodaeth gyffredinol am drenau, ewch i: www.nationalrail.co.uk; 08457 48 49 50\nTeithio ymlaen i’r cymoedd a’r ardaloedd gwledig\nGallwch brynu eich tocyn bws ar gyfer teithio ymlaen o orsafoedd Castell-nedd neu Bort Talbot gyda’ch tocyn trên ym mhrif orsafoedd National Rail. Tocynnau Plus Bus yn rhoi teithio diderfyn ar y bws am ddiwrnod cyfan yn yr ardal am bris safonol rhesymol.\nBysiau o Bort Talbot\nBydd y rhan fwyaf o’r bysiau’n gadael o’r Hwb Trafnidiaeth ar bwys gorsaf Parcffordd. Fel arall, defnyddiwch yr Orsaf Fysiau, 1 cilometr, 10 munud ar gerdded. Mae tacsis ar gael wrth orsaf Port Talbot.\nBysiau o Gastell-nedd\nMae’r holl fysiau’n gadael Gorsaf Fysiau Gerddi Victoria, 0.5 km, 5 munud ar gerdded. Mae tacsis ar gael wrth orsaf Castell-nedd.\nTeithio ar Fws a Choets o fewn y DU ac o’r prif feysydd awyr\nMae gwasanaethau trenau cyflym a mynych yn cysylltu pob rhan o’r DU â Phort Talbot ac Abertawe, naill ai’n uniongyrchol neu gydag un newid hawdd. Mae gwasanaeth National Express uniongyrchol i Bort Talbot ac Abertawe o Ganol Llundain, Meysydd Awyr Gatwick a Heathrow, y Gogledd, Canolbarth Lloegr a Bryste. Ac mae Megabus uniongyrchol i Abertawe o Lundain, Bryste a Birmingham.\nMae gwasanaethau bysiau lleol yn gadael o safleoedd cyfagos yng ngorsaf fysiau Port Talbot i Gwm Afan, Margam, a Chastell-nedd. Mae bysiau i’r cymoedd yn gadael o safleoedd bysiau cyfagos yng ngorsaf fysiau Abertawe.\nTeithio o gwmpas ar y bws\nMae rhwydwaith eang o fysiau lleol yn gwasanaethu ardaloedd gwledig Castell-nedd, Port Talbot a’r Cymoedd.\nMae bysiau cyflym Cymru Clipper o Gastell-nedd, Port Talbot ac Abertawe yn ffordd hawdd a rhad o deithio i’r cymoedd a’r ardaloedd gwledig: Gwlad y Sgydau, Parc Gwledig Margam, Parc Coedwig Afan* a Chwm Tawe.\n*gwasanaeth cysylltiol o Bort Talbot\nI ddod o hyd i amseroedd eich bysiau a’ch trenau lleol, yn ogystal â gwybodaeth am gerdded, beicio, cludiant cymunedol a chyfleusterau parcio a theithio, ewch i Traveline Cymru; 0800 464 00 00.\nI gael amserlenni bysiau lleol, ewch i:\nFirst Cymru Buses ar gyfer y rhan fwyaf o’r llwybrau\nNew Adventure Travel ar gyfer llwybr T6\nSouth Wales Transport ar gyfer llwybr 256\nPrynu eich tocynnau bws\nTocynnau crwydro First Cymru ar gyfer teithio drwy’r dydd mewn ardaloedd lleol:\nTocynnau First Day Castell-nedd a Phort Talbot ar gyfer teithio o fewn y fwrdeistref yn unig\nTocynnau First Day Bae Abertawe ar gyfer teithio’n fwy eang yn yr ardal\nTocynnau crwydro South Wales Transport ar gyfer teithio drwy’r dydd ar eu rhwydwaith lleol.\nAr gyfer teithiau unigol, prynwch docyn sengl (un ffordd) neu ddwyffordd (taith gron). Gallwch brynu’r holl docynnau gan yrrwr y bws ar eich taith gyntaf.\nAm wybodaeth twristiaeth gynhwysfawr, newyddion a digwyddiadau, ewch i Tourism Swansea Bay\nDwy wefan a fydd yn eich helpu i benderfynu ble i aros, naill ai’n lleol neu yn rhywle arall yr ardal Bae Abertawe:\nBle i aros yng Nghastell-nedd, Port Talbot a’r cymoedd\nBle i aros ym Mae Abertawe\nI’ch helpu i ddod o hyd i weithgareddau mewn rhannau eraill o Gastell-nedd Port Talbot ac yn ardal ehangach Bae Abertawe, cadwch olwg am y rhain:\nPethau i’w gwneud yng Nghastell-nedd Port Talbot a’r cymoedd\nPethau i’w gwneud yn Abertawe, Y Mwmbwls a Gŵyr\nTeithio o gwmpas yr ardal\nGwybodaeth gynhwysfawr am deithio ar gludiant cyhoeddus ym Mae Abertawe\nPartneriaeth Datblygu Gwledig (PDG)\nAdfywio Castell-nedd Port Talbot yw’r corff arweiniol ar gyfer PDG Cymru yn yr ardal. Mae’r wefan hon yn rhan o’r prosiect BayTrans, ‘Hyrwyddo Cludiant Cyhoeddus i Gefn Gwlad’ y maent yn ei gefnogi a’i oruchwylio.


Ecoleg falaig a thoffig, dynameg poblogaeth, pysgodfeydd ac ecoleg benthig.\nMae'r gwaith presennol yn cynnwys ymchwilio i ddosbarthiadau gofodol a thymhorol a'r defnydd o dechnegau moleciwlaidd i bennu dynameg poblogaeth rhywogaethau pysgodfeydd sy'n bwysig yn fasnachol; effeithiau ecolegol ac amgylcheddol dyfeisiau ynni adnewyddadwy morol (MRE) ar rywogaethau pysgodfeydd sy'n bwysig yn fasnachol gan ddefnyddio cerbydau dŵr daear anghysbell, wedi'u hado (BRUV) a dulliau moleciwlaidd cyfoes.\nBiolegydd morol sydd â phrofiad ymchwil mewn ecoleg morfilod, monitro acwstig, samplu genetig ac aflonyddwch Cerbydau Awyr Di-griw. Ymhlith y diddordebau mae ymddygiad anifeiliaid, ecoleg a sgwrsio a rheoli morol mewn perthynas ag amgylcheddau ynni llanw.


Aelod - Gomisiwn Ffiniau a Democratiaeth Leol Cymru -\nSwydd Wag -- Aelod - Gomisiwn Ffiniau a Democratiaeth Leol Cymru\nGomisiwn Ffiniau a Democratiaeth Leol Cymru\nCaerdydd neu’n rhithwir drwy Microsoft Teams\n£198 am ddiwrnod llawn, £99 am hanner diwrnod (y bandio’n cael ei adolygu).\nDocument 3b - Information for Candidates - Members.pdf – 330KB\nDocument 3b - Information for Candidates - Members - Welsh.pdf – 321KB\nMae Comisiwn Ffiniau a Democratiaeth Leol Cymru (“y Comisiwn”) yn Gorff annibynnol a Noddir gan Lywodraeth Cymru y mae ei ddyletswyddau statudol wedi'u nodi yn Neddf Llywodraeth Leol (Democratiaeth) (Cymru) 2013.\nMae’r dyletswyddau hyn yn cynnwys:\nSicrhau bod trefniadau etholiadol prif ardaloedd yn addas i'r diben – gan ddatblygu a chyflwyno rhaglen dreigl ddeng mlynedd o adolygiadau etholiadol.\nGwneud Gorchmynion mewn perthynas â chynigion gan brif gynghorau ar gyfer newidiadau i ardaloedd cymunedol yn dilyn eu hadolygiadau o ffiniau cymunedol a threfniadau etholiadol.\nFel y bo'n briodol, sicrhau bod ffiniau ardaloedd prif gynghorau yn addas i'r diben.\nCynnal lefel uchel o lywodraethiant corfforaethol ar gyfer y Comisiwn.\nYn ogystal â'i ddyletswyddau statudol, gall y Comisiwn gynnal adolygiadau neu ddarparu cyngor a gwybodaeth ar gais awdurdodau lleol neu yn unol â chyfarwyddyd Gweinidogion Cymru.\nO ran trefniadau prif ardaloedd, mae'r Comisiwn yn gwneud argymhellion i Weinidogion Cymru, sydd, yn ei farn ef, er budd llywodraeth leol effeithiol a chyfleus.\nBydd yr Aelodau yn:\nDatblygu’r Polisi ac Ymarfer a’r Fethodoleg Maint Cynghorau ar gyfer y Rhaglen Adolygu Etholiadol nesaf, gan adlewyrchu’r hyn a ddysgwyd o'r rhaglen flaenorol a chomisiynu ymchwil ar faterion penodol.\nSicrhau bod ymgynghori eang â Llywodraeth Cymru, Prif Gynghorau, Cynghorau Cymuned a Thref, a'r holl randdeiliaid eraill fel rhan o’r broses hon.\nAsesu amrywiaeth o opsiynau ar gyfer nifer cynghorwyr a'r ardaloedd y maent yn eu cynrychioli, gan ystyried cymhlethdodau ac, yn aml ffactorau sy’n gwrth-ddweud ei gilydd, o ran demograffeg a seilwaith yr ardal sy'n cael ei hadolygu, ac ystod eang o safbwyntiau a geir yn adborth drwy ymgynghori.\nGweithredu ar y cyd i wneud penderfyniadau drafft a therfynol ar adolygiadau etholiadol unigol.\nGweithio gyda phrif gynghorau i sicrhau bod ffiniau cymunedau a threfniadau etholiadol yn cael eu hadolygu a'u cydgysylltu'n rheolaidd â'r rhaglen o adolygiadau etholiadol.\nGweithredu ar y cyd i wneud gorchmynion ar adolygiadau cymunedol unigol.\nBod yn ymwybodol, bob amser, o'r risgiau, o ran enw da a materion eraill, sy'n gysylltiedig â'r adolygiadau, a'r canlyniadau posibl i'r Comisiwn, ei aelodau a Llywodraeth Cymru.\nRhaid i ymgeiswyr allu dangos:-\ngwybodaeth a dealltwriaeth resymol o sut mae llywodraeth leol yn gweithredu yng Nghymru;\nsgiliau rhyngbersonol a chyfathrebu cryf – yn gallu ymgysylltu ag amrywiaeth eang o bobl ar lefel un i un ac yn dorfol\ny gallu i ddefnyddio barn annibynnol – gwneud penderfyniadau ac egluro sut yr ydych wedi gwneud y penderfyniad hwnnw;\ny gallu i ganfod a llunio datrysiadau gan ddefnyddio dull trefnus a dadansoddol\ny gallu i werthuso amrywiaeth eang o wybodaeth, gan gynnwys data daearyddol, a llunio casgliad rhesymegol;\ndealltwriaeth o bwysigrwydd rheolaeth gorfforaethol ac ariannol effeithiol ar sefydliad;\ncyfrifoldeb corfforaethol ar y cyd a dealltwriaeth o risg.\ndealltwriaeth o faterion cydraddoldeb ac ymrwymiad iddynt a pharodrwydd i herio arferion gwahaniaethol.\nY Tîm Penodiadau Cyhoeddus, yr Uned Penodiadau Cyhoeddus\nI gael gwybodaeth am Gomisiwn Ffiniau a Democratiaeth Leol Cymru, efallai yr hoffech ymweld â gwefan y Comisiwn: Comisiwn Ffiniau a Democratiaeth Leol Cymru neu gysylltu â Phrif Weithredwr Comisiwn Ffiniau a Democratiaeth Leol Cymru, Shereen Williams,\nRhif ffôn: 02921 052501


Enwau strydoedd newydd i adlewyrchu'r dreftadaeth leol\nDylai strydoedd newydd a datblygiadau yn y dyfodol dderbyn enwau sy'n adlewyrchu treftadaeth leol, gan sicrhau bod cyswllt hanesyddol, diwylliannol ac ieithyddol â'r ddinas.\nMae polisi enwi drafft sy'n amlinellu'r bwriad i fabwysiadu enw Cymraeg, yn gyson â\nthreftadaeth leol a hanes ardal, ar strydoedd newydd wedi ei ddatblygu gan y Cyngor i gynnig cyngor ac arweiniad i ddatblygwyr a pherchnogion eiddo presennol.\nBydd y polisi, sy'n amlinellu ymrwymiad y Cyngor i weithio tuag at niferoedd cydradd rhwng\nenwau strydoedd Saesneg ac enwau Cymraeg yn y ddinas, yn cael ei ystyried gan y Cabinet yn ei gyfarfod nesaf ddydd Iau 15 Tachwedd.\nDywedodd yr Aelod Cabinet dros Drafnidiaeth, Cynllunio a Chynaliadwyedd, y Cyng Caro Wild: "Mae cefndir hanesyddol hynod gan Gaerdydd felly mae'n bwysig fel bo'r ddinas yn tyfu, ein bod yn cydnabod a gwarchod y dreftadaeth drwy sicrhau bod i enwau strydoedd newydd gyd-destun lleol a hanesyddol.\n"Mae i'r enwau a roddwn ar strydoedd a datblygiadau newydd ran allweddol i'w chwarae yn y syniad o greu lle ac wrth i ni weithio tuag at ddod yn ddinas gwirioneddol ddwyieithog, mae'n hanfodol bod yr uchelgais honno'n cael ei hadlewyrchu mewn enwau penodol sydd ag arwyddocâd iddynt ac sy'n perthyn i'r ardaloedd o'n cwmpas."\nMae i enwi a rhifo strydoedd ac eiddo sawl swyddogaeth bwysig gan gynnwys cyfeirio'r modd y byddwn yn crwydro ar hyd y ddinas, sicrhau dosbarthu effeithiol ar y post a sicrhau bod y gwasanaethau brys yn gallu dod o hyd i eiddo yn gyflym.\nMae enwi strydoedd hefyd yn bwysig yng nghyd-destun ymrwymiad y Cyngor i safonau'r\nGymraeg a Deddf Llesiant Cenedlaethau'r Dyfodol, sy'n cynnwys y nod llesiant cenedlaethol o ‘Gymru â diwylliant bywiog lle mae'r Gymraeg yn ffynnu'. Bydd sicrhau bod enwau strydoedd yng Nghaerdydd yn adlewyrchu'r dreftadaeth leol yn chwarae rhan bwysig wrth gyflawni'r nod hwn.\nYn hanesyddol, mae prif lwybrau i mewn i'r ddinas, Canol y Ddinas a Bae Caerdydd wedi bod ag enwau Cymraeg a Saesneg ar arwyddion enwau strydoedd, ond y tu hwnt i'r ardaloedd hyn, does dim rheidrwydd i enwau strydoedd fod yn ddwyieithog.\nBydd y Cyngor yn galw ar arbenigedd academyddion allanol wrth bennu enwau strydoedd\nCymraeg newydd. Bydd unrhyw arwydd stryd dwyieithog yn dangos yr enw Cymraeg uwchben y Saesneg pan fydd angen adnewyddu arwydd neu gael arwydd newydd .\nOs caiff ei gytuno gan y Cabinet, bydd y polisi enwi strydoedd yn mynd allan i ymgynghori arno cyn cymeradwyo'r polisi terfynol.


Llestri 3 Haenau HDPE Pipe Machine Factory a Cynhyrchwyr - Price - Kaide Peiriannau\n3 Haenau HDPE Pipe Machine\nKaide Peiriannau yw un o'r gwneuthurwyr peiriannau bibell 3 haenau HDPE adnabyddus yn Tsieina, ac rydych yn sicr yn werth ei gael un. Croeso i 3 haen linellau cyfanwerthu HDPE bibell, peiriant tiwb pe cyfansawdd, llinellau cynhyrchu pibell pe, planhigion tiwb HDPE am bris cystadleuol gan ein ffatri.\nMae'r llinell gynhyrchu bibell HDPE yn mabwysiadu'r gwisgo-gwrthsefyll allwthiwr effeithlon uchel arbenigol ar gyfer haen ganol, sy'n sicrhau cyflymder uchel allwthio ac yn gwarantu y bywyd gwasanaeth hir o allwthiwr tra'n defnyddio deunydd wedi'i ailgylchu.\n● Cyd-Allwthio Die Pennaeth\n◎ arbennig patent cynllunio addasadwy cyd-allwthio pen yn marw, gall hyd yn oed sicrhau trwch o dair haen, ac yn cael trwch delfrydol yn gyflym.\n◎ Gall pob trwch haen yn cael ei addasu yn rhydd; nid oes angen i addasu cyflymder cylchdroi y allwthiwr yn.\n◎ Mae'r llinell HDPE bibell allwthio yn mabwysiadu system rheoli PLC gwreiddiol Siemens genhedlaeth newydd, sy'n sicrhau y cyflymder uchel o reolaeth cydamserol a gweithredu dibynadwy o'r llinell gynhyrchu gyfan.\n● Pipe Gweithgynhyrchu\n◎ Mae'r bibell Addysg Gorfforol a weithgynhyrchir yw gyda golwg llyfn, gall ei haen fewnol ac yn allanol yn hawdd cael y trwch o 0.1mm, gan y pennaeth marw addasadwy.\n◎ Mae'n yw'r dewis perffaith ar gyfer y rhan fwyaf o gwsmeriaid domestig a thramor, oherwydd y gost cynhyrchu a reolir yn hawdd ac y mae'n amhosibl ail-halogiad i'r gyfleu cyfrwng


Cartref › Dragon Drilling\nMae’r cwmni yn darparu gwasanaethau drilio ar gyfer tyllau turio dŵr, ffynonellau gwres o’r ddaear, ac yn cynhyrchu pŵer o fethan a gynhyrchir mewn safleoedd tirlenwi, gan droi nwyon tŷ gwydr allai fod yn berygl, i ynni gwyrdd.\nMae methan yn cael ei gynhyrchu mewn safleoedd tirlenwi gan facteria sy'n bwydo ar ddeunydd organig ac mae tua 24 gwaith yn fwy niweidiol na charbon deuocsid.\nDrwy dyllu tyllau turio ar gyfer echdynnu, mae Dragon Drilling yn galluogi gweithredwyr safle i reoli sut mae’r methan yn dianc, yn ogystal â’i alluogi i gael ei ddefnyddio’n gynhyrchiol fel ffynhonnell ynni adnewyddadwy.\nDywedodd Geoff Ellison, cadeirydd Dragon Drilling: “Rydym yn gweithredu mwy o rigiau drilio yn y sector tirlenwi na'r holl gwmnïau drilio eraill gyda'i gilydd. Rwy’n disgwyl y byddwn yn gosod tua 3,500 o dyllau turio eleni sy’n dda i ni ac i’r amgylchedd.\n“Mae ehangu wedi’n galluogi i greu mwy o swyddi crefftus yn y sir, gan barhau â phatrwm cryf o greu swyddi. Bydd hefyd yn ein galluogi i fynd ati i ehangu’r cwmni fel rydym wedi bod yn ei gynllunio. Gallwn barhau i fuddsoddi mewn cyfarpar ac offer, cyflogi mwy o staff a chynnal ein strategaeth graidd o ddefnyddio adnoddau’n gynaliadwy.\nMae fflyd ddrilio'r cwmni bellach yn cynnwys 11 rig drilio gyda rig arall yn cael ei gynllunio a bydd ehangu yn creu pedair swydd yn y cwmni, lle mae’r gweithlu wedi dyblu i 36 ers 2013.\nMae Dragon Drilling wedi gweithio’n agos gyda Chyngor Sir Ddinbych, a roddodd gyngor cynllunio ar broses symud y cwmni, tra bo Tîm Gwarchod y Cyhoedd y Cyngor wedi rhoi cymorth iddynt ynglŷn â drilio tyllau turio ar gyfer cyflenwad dŵr.\nDywedodd Mr Ellison: “Mae’r cymorth rydym wedi ei dderbyn gan y Cyngor wedi bod yn ddefnyddiol. Mae gweithio’n agos gyda’r Cyngor wedi bod o gymorth i ni ehangu ein busnes ac wedi rhoi hyder i ni wybod ein bod yn gwneud popeth yn y modd cywir. Mae bod â pherthynas mor dda gyda’r Cyngor yn dda iawn ar gyfer busnes.\n“Mae Sir Ddinbych yn lle gwych i wneud busnes Rydym wedi gweld bod llawer o fusnesau eraill yn y sir yn hanfodol ar gyfer ein gweithgareddau. Mae gwneuthurwyr a chyflenwyr offer yn benodol yn golygu fod yr ardal hon yn rhan ddelfrydol o’r sir i fod ynddi. Mae’n wir fod Sir Ddinbych yn sir 'wledig' ond mae seilwaith o gwmnïau eraill sy’n ein cynorthwyo â’n gweithgareddau.\n“Yn amlwg mae cydbwysedd gwych rhwng bywyd a gwaith gan fod Sir Ddinbych yn lle gwych i fyw. Gan ein bod yn gweithio ar draws y DU gallem fod wedi ein lleoli yn unrhyw le. Mae Sir Ddinbych yn nghanol y DU ac mae cysylltiadau gwych o ran ffyrdd.”\nDywedodd y Cynghorydd Hugh Evans, Arweinydd Cyngor Sir Ddinbych: “Rydym yn gweld y dull gweithredu hwn o weithio gyda busnesau fel rhan o’n prosiect Gwell Busnes i Bawb a’n gwaith i gefnogi busnesau drwy’n dyletswyddau rheoleiddio.\n“Mae Dragon Drilling yn gwmni gwych ac mae’n wych eu gweld yn ehangu fel hyn ac yn helpu i greu swyddi crefftus sy’n cynnig cyflog da.\n“Fel sir rydym wirioneddol ‘ar agor am fusnes' ac mae cefnogi cwmnïau fel Dragon Drilling yn rhan o'n gwaith o ddatblygu'r economi leol er mwyn creu swyddi sy'n talu mwy er mwyn cynyddu incwm cartrefi."\nMae contractau hir dymor wedi eu dyfarnu i Dragon Drilling eleni mewn diwydiant sy'n cynhyrchu digon o drydan i bweru 160,000 o dai, sy'n gyfwerth â dinas yr un maint â Chaerdydd.\nCafodd strategaeth fusnes y cwmni ei chydnabod y llynedd pan ddyfarnwyd gwobr 'Busnes y Flwyddyn’ i'r cwmni gan Fwrdd Uchelgais Economaidd Gogledd Cymru.\nYchwanegodd Mr Ellison: “Mae’r Llywodraeth wedi ymrwymo i fod yn garbon niwtral erbyn 2050, mae ffynonellau gwres o’r ddaear yn debygol o dyfu fel rhan o'r farchnad adnewyddadwy gynaliadwy yn y DU. Rydym yn buddsoddi er mwyn sicrhau y gallwn helpu’r farchnad dyfu. Byddwn yn parhau fel arweinydd y farchnad ar gyfer creu ynni o fethan a allai fod yn beryglus mewn safleoedd tirlenwi yn ogystal â darparu tyllau turio dŵr.\nAm ymholiadau ynghylch Dragon Drilling ffoniwch:


Ganolfan ymwelwyr a bragdy Cymreig yw'r gyntaf yn y byd i ennill y 'Goriad Gwyrdd | Keep Wales Tidy\nGanolfan ymwelwyr a bragdy Cymreig yw'r gyntaf yn y byd i ennill y 'Goriad Gwyrdd\nMae Cwmni Cwrw Bluestone wedi cael ei gydnabod am eu hymdrechion cynaliadwyedd gan mai canolfan ymwelwyr yw'r cyntaf yn y byd i ennill y wobr y 'Goriad Gwyrdd. Adeiladwyd y micro-bragdy teuluol yn Fferm Tyriet, yn Sir Benfro, mewn adeiladau fferm sydd dros 300 mlwydd oed.\nY 'Goriad Gwyrdd yw'r label eco sy'n tyfu cyflymaf a ddyfernir i fwy na 2,900 o ddarparwyr lletygarwch mewn 57 o wledydd ledled y byd. Yng Nghymru, gweithredir Cadwch Gymru'n Daclus, sydd hefyd yn rheoli rhaglen eiconig y Faner Las.\nDywedodd cwmni cwrw Bluestone:\nMae bod yn wyrdd bob amser wedi bod yn rhan annatod o Bluestone , felly roedd yr achrediad 'Goriad Gwyrdd yn ymddangos fel rhywbeth perffaith i ni wneud cais amdano. I'w gydnabod fel y Ganolfan Ymwelwyr Bragdy efo'r 'Goriad Gwyrdd gyntaf yn y byd, mae'n rhyfeddol. Gobeithio y bydd pobl yn gweld yr hyn yr ydym yn ei wneud ac yn cael ein hysbrydoli i geisio gwneud eu busnesau eu hunain mor wyrdd â phosib. Mae mynd drwy'r broses 'Goriad Gwyrdd wedi helpu i dynnu sylw at feysydd lle y gallem wella, ond mae hefyd wedi ein gwneud ni'n falch iawn o'r hyn yr ydym wedi'i gyflawni hyd yma.\nMeddai Lesley Jones, Prif Weithredwr Cadwch Gymru'n Daclus:\nHoffem longyfarch Bluestone ar eu llwyddiant wrth ddod yn ganolfan ymwelwyr bragdy gyntaf y byd i gyflawni achrediad 'Goriad Gwyrdd. Rydym wedi gweld pryder yn codi am y difrod sy'n cael ei achosi i'n hamgylchedd naturiol, felly mae'n bwysig cydnabod a dathlu busnesau Cymru sy'n arwain y byd ar gynaliadwyedd.\nAm fwy o fanylion ar waith Bluestone ewch i'w gwefan www.bluestonebrewing.co.uk\nAm ragor o wybodaeth, ewch i wefan yr 'Goriad Gwyrdd www.greenkey.cymru\nWales gets the world’s first Green Key awarded brewery visitor centre\nDisgyblion ar draws Cymru yn galw am weithredu ar y newid yn yr hinsawdd yn ystod digwyddiad rhithiol\n2,000 o ddisgyblion Eco-Sgolion yn cymryd rhan yn ein digwyddiad rhithiol mwyaf erioed!\nMynd i’r afael â sbwriel y cyfnod clo gyda’n gilydd\nGalwad frys i weithredu gan elusennau sbwriel blaenllaw y DU


Isabella County, Michigan - Wicipedia\nClare County, Mecosta County, Osceola County, Gladwin County, Midland County, Montcalm County, Gratiot County\nSir yn nhalaith Michigan, Unol Daleithiau America yw Isabella County. Cafodd ei henwi ar ôl Isabel I, brenhines Castilla. Sefydlwyd Isabella County, Michigan ym 1831 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Mount Pleasant, Michigan.\nMae ganddi arwynebedd o 1,496 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 0.9% . Yn ôl cyfrifiad y wlad, poblogaeth y sir yw: 70,436 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Clare County, Mecosta County, Osceola County, Gladwin County, Midland County, Montcalm County, Gratiot County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Michigan.\nMae gan y sir yma boblogaeth o tua 70,436 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nMount Pleasant, Michigan 25946\nUnion Charter Township 11699\nChippewa Township 4446\nDeerfield Township 3257\nClare, Michigan 3118\nSherman Township 3127\nCoe, Michigan 3032\nWedi dod o "https://cy.wikipedia.org/w/index.php?title=Isabella_County,_Michigan&oldid=11072056"\nNewidiwyd y dudalen hon ddiwethaf ar 14 Mehefin 2022, am 09:43.


Dydd Miwsig Cymru yn agos at galon y Gweinidog | LLYW.CYMRU\nDydd Miwsig Cymru yn agos at galon y Gweinidog\nSefydlodd y Gweinidog glwb recordiau Cymraeg yn ei hen ysgol, Ysgol Gyfun Gymraeg Glantaf, i annog ei chyd-ddisgyblion a oedd, lawer ohonyn nhw, o gartrefi di-Gymraeg, i fwynhau'r Gymraeg y tu allan i'r gwersi. Roedd hefyd yn arfer gwerthu cylchgrawn cerddoriaeth Gymraeg deufisol Sgrech yn yr ysgol a threfnodd dripiau bws o Gaerdydd i noson wobrwyo flynyddol Sgrech yn y Gogledd.\nMewn rhifyn arbennig o'r cylchgrawn, a gyhoeddwyd yn 2005, 20 mlynedd ar ôl i'r cylchgrawn ddod i ben, ysgrifennodd y Gweinidog am ei diddordeb hi yn y sîn gerddoriaeth Gymraeg.\n“Mi roedd yr wythdegau yn gyfnod llawn cynnwrf yn y byd pop Cymraeg. Roedd gigs yn cael eu trefnu bron bob penwythnos yn rhywle, ac mi roedd hwn yn ffynhonnell gyswllt pwysig i’r rhai ohonom oedd yn dilyn pop Cymraeg.\n“Roedd yr ysgol roeddwn i yn ei mynychu, Ysgol Gyfun Gymraeg Glantaf yn ysgol lle roedd dros 80 y cant yn dod o gartrefi di-Gymraeg. Os nad oedd y plant yn ymddiddori yn yr ysgol, doedden nhw ddim yn debygol o ymddiddori yn y Gymraeg.\n“Mi ddechreuais Glwb Recordiau Cymraeg yn yr ysgol, a gan mai dyma oedd yr unig esgus roedd plant yn gallu defnyddio i beidio a mynd mas i’r oerfel mi ddaeth llawer o blant i’r clwb. Fe ddechreuon nhw sylweddoli fod y Gymraeg yn rhywbeth oedd yn ymestyn y tu hwnt i’r dosbarth.... Un uchafbwynt o’r Clwb Recordiau yma oedd mynd i Noson Wobrwyo Sgrech. Roedd hi’n brofiad anhygoel i grŵp bach ynysig yn y ddinas yn mynd i ben draw Cymru i weld miloedd o siaradwyr Cymraeg mewn un lle yn ymddiddori yn yr un pethau â ni.”\nA'r cyfrifoldeb dros hyrwyddo'r Gymraeg yn rhan hanfodol o'i phortffolio erbyn hyn, mae hanes yn ailadrodd ei hun, ar raddfa dipyn yn fwy i'r Gweinidog.\nMae'r sîn ei hun hefyd ar raddfa fwy. I nodi Dydd Miwsig Cymru, bydd Spotify yn rhyddhau ffigurau ar nifer yr oriau o gerddoriaeth Gymraeg cafodd ei ffrydio ganddynt yn ystod 2017. Bydd Shazam hefyd yn rhyddhau rhestr o'r prif 20 artist y chwiliwyd amdanynt yn 2017, a bydd NME yn rhannu â'u 900,000 o ddilynwyr sut y gallant ddathlu'r diwrnod.\nNid oes angen trefnu tripiau bws ar draws Cymru i fynd i gigiau erbyn hyn. Bellach, mae cerddoriaeth Gymraeg ar gael i'r byd i gyd drwy gyffwrdd botwm. Caiff chwe rhestr chwarae eu llunio'n arbennig, gan gynnwys acwstig, electronica, caneuon o gwmpas y tân, cerddoriaeth ymlacio, cerddoriaeth ymarfer corff a hen ganeuon enwog, a byddant ar gael ar Spotify, Apple Music a Deezer drwy god Shazam. Rhoddir sylw i'r diwrnod ar BBC Breakfast a gorsafoedd radio'r BBC ledled y DU.\nMae yna gigiau hefyd ar gyfer y rheini y mae'n well ganddyn nhw gerddoriaeth fyw. Bydd yna gigiau am ddim i blant ac oedolion ledled Cymru. Bydd yna ddigwyddiadau mor bell i ffwrdd â Budapest a Brooklyn.\n"Fe ddaeth â'r erthygl yn ôl ag atgofion hyfryd - er, nid o fy steil gwallt! Dw i wastad wedi bod mor frwd yn annog eraill i ddefnyddio'r Gymraeg, a'i defnyddio mewn sefyllfaoedd cymdeithasol yn hytrach nag yn yr ysgol neu yn y gwaith yn unig.\n"Er mwyn cyrraedd y targed o gael miliwn o siaradwyr Cymraeg, mae angen newid diwylliant, ac all y Llywodraeth ddim â gwneud hynny ar ei phen ei hun. Dyna pam dw i'n galw ar bawb sy'n siarad Cymraeg i wneud ei ran i annog neu helpu rhywun i ddysgu Cymraeg.\n"Mae Dydd Miwsig Cymru yn gyfle i wneud hynny'n union, felly dw i wrth fy modd yn cael bod yn rhan ohono eleni. Fel y gwelais i gyda fy nghyd-ddisgyblion, mae cerddoriaeth yn ffordd ddelfrydol o gyflwyno pobl i'r iaith mewn sefyllfa gymdeithasol a dangos bod y Gymraeg yn fyw ac yn ffynnu.\n"Mae'r digwyddiadau sy'n cael eu cynnal yn dangos mor amrywiol yw cerddoriaeth Gymraeg. Mae yna rywbeth i bawb, lle bynnag yr ydych chi a beth bynnag yw eich math chi o gerddoriaeth. Dw i am bwyso ar bawb, felly, i fynd i gig neu lawrlwytho rhestr chwarae. Does dim rhaid ichi godi oddi ar y soffa i gymryd rhan!"


Coginio gyda Clare (Pizza a Theisen) | Sefydliad Dysgu a Gwaith\nCoginio gyda Clare (Pizza a Theisen)\nDyddiad: 21/06/2017 11:00\nLleoliad: Learning 4 Life Vale\nCyfeiriad: 236 Holton Road, Barry, Bro Morgannwg,\nUchafswm Nifer Mynychwyr:\nMae Learning 4 Life yn cefnogi pobl ifanc sy’n wynebu rhwystrau sylweddol wrth ddysgu a chyflawni. Gweithiwn yn hyblyg i gefnogi pobl ifanc agored i niwed i wella eu sgiliau sylfaenol, sgiliau cyflogadwyedd a sgiliau bywyd.\nAt gyfer Wythnos Addysg Oedolion 2017, bwriadwn ganolbwyntio at Sgiliau Cyfathrebu a ddefnyddir o fewn cyd-destun gweithgraeddau crefft. Y gynulleidfa darged at gyfer pob gweithgaredd fydd pobl ifanc 16-25 oed.\nBydd yr wythnos yn ein galluogi i gynnal digwyddiadau at draws ein canolfannau dysgu i annog atgyfeiriadau newydd i alw heibio, cymryd rhan mewn sesiwn a chwrdd â’n tiwtoriaid. Byddwn hefyd yn croeso cyfranogwyr posibl i alw heibio a gweld sut y cefnogwn pobl ifanc. Yn olaf bydd y sesiynau yn cyfnerthu sgiliau cyfathrebu pobl sydd eisoes yn mynychu a rhoi cyfle iddynt fod yn greadigol ac ymchwilio hobiau posibl.